
; Počeli su radovi na cesti D35 na području Ivanca 
4 Grad Ivanec uključen u projekt 
modernizacije državne ceste 


Radničke karte 


Obnova parka i 
ulaganje u mlade 


"m ma : 


Ro Nastavak radova na modernizaciji 
Rokaji iz škole nar županijske ceste kroz Lančić 


jaka Još ove godine projekti za 
LEI &* rekonstrukciju do Vuglovca 


Turističko društvo Ivanca raspisalo natječaj Cvijet za ljepši grad 


Vlasnike najokućnica čekaju 


“Djeca nam daju 


punovišenego_ nagrade 1.000, 700 i 500 kn 


mi njima... 


Obilježena je 111. 
obljetnica rođenja 
Josipa Kraša 


e s e 
Sjećanje na 
vw 
časnog 
borca 

Cvijećem i svijećama što 
su kod biste narodnoga he- 
roja Josipa Kraša pokraj nje- 
gove rodne kuće u Vuglovcu 
položili predstavnici Grada 
Ivanca i Udruge antifašista i 
antifašističkih boraca, obilje- 
žena je 111. obljetnica rođe- 
nja toga poznatog antifašista, 
sindikalnog borca i organiza- 
tora pokreta otpora u 2. svjet- 
skom ratu. Na njegov dopri- 
nos sindikalnoj borbi radnika 
i organiziranju ustanka krat- 
ko je podsjetio predsjednik 
UAB-a Ivanec Dragutin Tur- 
čin. Nakon polaganja cvijeća 
— u ime Grada, položio ga je 
predsjednik Gradskog vijeća 
Čedomir Bračko - okupljeni 
su kratko druženje nastavili 
u Kraševoj rodnoj kući, koja 
je sačuvana kao vrijedan pri- 
mjer nekadašnje zagorske 
arhitekture, a pretvorena je u 
memorijalni prostor.(ljr) 


U Beču s 
ulagačkim 
projektima 


Predstavnici Grada Ivanca 
Poslovne zone Ivanec d.o.o. 
aktivno se pripremaju za na- 
stup na Sajmu komercijal- 
nih nekretnina i ulaganja za 
stočnu i srednju Europu što 
će se od 24. do 26. svibnja 
održati u Beču. Nastup naših 
izlagača organiziraju Varaž- 
dinska županija i Poslovna 
zona Varaždin uz potporu 
Županijske gospodarske ko- 
more, Gospodarske komore 
Austrije i Instituta regija Eu- 
rope. Grad Ivanec i Poslovna 
zona u Beču će predstaviti 
mogućnosti ulaganja u In- 
dustrijsku zonu, gradnju po- 
slovnog-stambenog objekta 
s podzemnim garažama u 
centru Ivanca, SRC-a Jezera, 
stanogradnje i ulaganja u 
razvitak planinskog turizma 
na Ivančici. Također, uključit 
će se u rad Gospodarskog 
foruma na kojemu će moći 
direktno razgovarati s poten- 
cijalnim ulagačima (ljr) 

Počeli su radovi na državnoj cesti D35 na području Ivanca 


Grad Ivanec se uključio u 
gradnju ceste i nogostupa 


Iako nema zakonsku obvezu za to, Grad Ivanec novčano pomaže proširenje 
ceste i gradnju nogostupa, jer je to u interesu svih građana; na žalost, neki 
mještani svojim stavom otežavaju pripreme za gradnju i modernizaciju 

Najintenzivniji radovi izvode se kod Stažnjevca 


ek kad je teška građe- 
vinska mehanizacija 
zagrebačke = tvrtke 
Viadukt na dionici državne ce- 
ste D35 Varaždin-Ivanec kod 
Stažnjevca počela s gradnjom 
dijela nove ceste, mještani na- 
šega kraja uvjerili su se da su 
napokon počeli dugo očekivani 
radovi iz Betterment progra- 
ma. Njihova sumnjičavost i ne 
čudi zna li se da su radovi tre- 
bali početi još prije četiri godi- 
ne te da su otad neprestano bili 
odgađani, a za to vrijeme sigur- 
nosno stanje na toj cesti bilo je 
sve teže. 

Radovi su sada konačno kre- 
nuli. Njihov su nositelj Hrvat- 
ske ceste, trajat će idućih go- 
dinu i pol do dvije, a izvodit će 
se u koridoru ceste koja prolazi 
kroz administrativno područ- 
je grada Ivanca. Obuhvaćaju 
proširenje i obnovu kolnika, 
polaganje odvodnje i gradnju 
pješačko-biciklističke staze od 
Ivanečkog Naselja do Ivanca. 
Najopsežniji radovi zasad se 
obavljaju kod Stažnjevca, gdje 
građevinska  operativa oštar 
zavoj ublažava gradnjom dijela 
nove ceste, čime će se omogu- 
ćiti brži i sigurniji promet. 


Na zamolbu Hrvatskih ce- 
sta, u projekt se uključio i Grad 
Ivanec. Smatrajući da je to u 
općem interesu, Grad se pri- 
hvatio rješavanja poslova bez 


kojih se projekt ne bi mogao 
realizirati. A to je rješavanje 
imovinsko-pravnih odnosa s 
vlasnicima zemljišta u korido- 
ru kojim prolazi državna cesta 
te otkup površina radi njena 
proširenja. Naime, da bi je 
Hrvatske ceste mogle proširiti 
i nadograditi je, potrebno je 
osigurati zemljište. Pritom se 
dijelom zadire u parcele u pri- 
vatnom vlasništvu građana, pa 
gradski Upravni odjel za opće 
poslove mora od vlasnika ili 
posjednika zemljišta pribaviti 
očitovanja o tome da dopušta- 
ju izvođenje radova. 

Informirani smo da je za 
potrebe proširenja ceste od 
160 vlasnika potrebno otkupiti 
5.192 četvornih metara zemlji- 
šta. Od toga je Grad Ivanec od 
građana već otkupio dio zemlji- 
šta za potrebe gradnje nogo- 
stupa na potezu od Ivanečkog 
Naselja do INA-ine benzinske 
crpke u Ivancu. No, dio površi- 
na - a riječ je o zemljištu samo 
jednog vlasnika - Grad nije 
uspio otkupiti, jer vlasnik po- 
stavlja cijenu koju u gradskim 
službama smatraju nerealno 
visokom. Stoga, ne bude li po- 
stojeći pojas dovoljan za grad- 
nju pješačko-biciklističke staze, 
Grad će pokrenuti postupak 
izvlaštenja. 


Na potezu od I. Naselja do 
Ivanca zemljište potrebno 
za gradnju nogostupa ne 
želi prodati samo jedan 
vlasnik 


Za proširenje ceste na dru- 
gim dionicama (od mosta u 
Stažnjevcu do pruge te od 
Breze prema Kaniži) bilo je po- 
trebno pribaviti suglasnosti od 
preostalih 158 vlasnika/posjed- 
nika. Do trenutka zaključivanja 
ovog broja Ivanečkih novina 
prikupljeno je 138 suglasnosti, 
dok oh ostali vlasnici nisu pri- 
stali dati ili se zbog nesređenog 
gruntovnog i posjedovnog sta- 
nja još uvijek pokušavaju utvr- 
diti stvarni posjednici ili vlasni- 
ci zemljišta i stupiti u kontakt s 
njima. 


Inače, utvrđena cijena za 
otkup iznosi 2 eura po četvor- 
nom metru za poljoprivredno 
zemljište, odnosno, 5 eura za 
građevinsko zemljište, a priku- 
pljanje suglasnosti na tu cijenu 


5 još je uvijek u tijeku. Valja do- 

S dati da su površine, kojima se 

Z zadire u privatne parcele građa- 
na u koridoru ceste, različite, i 
iznose od jednog pa sve do 250 
četvornih metara. Medutim, 
kod većine je riječ o parcelama 
površine od 5 do 30 ,kvadrata“, 
koje su, gledaju li se po duljini, 
zapravo male, a to znači da se 
vlasnicima minimalno zadire u 
privatno vlasništvo. No, dio vla- 
snika ne uvažava tu činjenicu i 
protivi se otkupu čak i takvih, 
minimalnih površina od neko- 
liko kvadrata te time u velikoj 
mjeri otežava, pa i onemogu- 
ćuje napore gradskih službi da 
obave posao koji je u interesu 
svih građana. 

- Tomu treba dodati da je, po 
tablicama Porezne uprave, cije- 
na kvadrata takvog zemljišta 
bila 8 kuna. Iako nema zakon- 
sku obvezu rješavanja imovin- 
sko-pravnih pitanja uz državnu 
cestu, Grad je, radi interesa gra- 
đana da dobiju bolju i sigurniju 
cestu s pješačko-biciklističkom 
stazom, odlučio pomoći. Za 
otkup smo osigurali sredstva u 
proračunu od 2 do 5 eura, čime 
smo direktno išli na ruku vla- 
snicima zemljišta. Međutim, i 
unatoč tomu, dio građana svoje 
parcele ni pod koju cijenu ne 
želi prodati. Nadamo se da će 
ipak prepoznati da je riječ o 
općem interesu i da će pristati 
na kupoprodaju, to više što su 
radovi pred vratima, a Grad 
Ivanec spisak građana s kojima 
su sporazumi zaključeni mora 
dostaviti Hrvatskim cestama — 
poručio je gradonačelnik Milo- 
rad Batinić. 

Dodajmo ovomu da su se 
Hrvatske ceste obvezale da 
će, dođe li tijekom izvođenja 
radova do šteta na privatnim 
parcelama, zemljište o svom 
trošku vratiti u prvobitno sta- 
nje.(ljr) 

Gradnja potpornog zida bit će završena za nešto više od mjesec da 


i x. ij s sd 


na,a tada slijede radovi na modernizaciji ceste 


Č Nastavak radova na modernizaciji županijske ceste kroz Lančić 
Ove godine projekti za 
nastavak rekonstrukcije 
prometnice do Vuglovca 


Batinić: Treća faza radova sigurno kreće sljedeće godine 


S dolaskom proljetnih dana 
nastavljeni su opsežni infra- 
strukturni radovi na moder- 
nizaciji županijske ceste kroz 
Lančić. Riječ je o drugoj fazi 
radova, koja obuhvaća dionicu 
od društvenog doma u Lančiću 
do skretanja za Knapić. Budući 
da je teren na tom potezu strm 
i težak, pa se radi proširenja 
prometnice i učvršćivanja tla 
cijelom duljinom ceste moraju 
graditi potporni zidovi, u ovoj 
fazi radova duljina dionice koja 
se rekonstruira nešto je kraća 
nego u prvoj fazi. 

- Preostaje još gradnja pede- 
setak metara potpornog zida, 
a nakon toga slijede radovi na 
uređenju kolničke konstrukci- 


je. Zamijenit će se svi nosivi slo- 
jevi ceste, odstranit će se stari i 
položiti novi sloj asfalta. Nova, 
suvremena cesta kroz naselje 
bit će široka pet i pol metara, s 
rigolom od pola metra i pješač- 
kom stazom širine 1,20 metara, 
što znači da će njene dimenzije 
biti iste kao i one koja je sagra- 
dena u prvoj fazi — izjavio je 
gradonačelnik Milorad Batinić. 

Radovi u Lančiću kapitalno 
su gradsko ulaganje, a u ovoj 
fazi procijenjena mu je vri- 
jednost više od 863.000 kuna. 
Zajedno ih, u omjeru 50:50, fi- 
nanciraju Grad Ivanec i Župa- 
nijska uprava za ceste. Nositelj 
radova je varaždinska Cesta, a 
ona ih obavlja s podizvođačem, 


tvrtkom Domagoj invest iz Va- 
raždina. 

- Gradnja potpornog zida bit 
će gotova za mjesec do mjesec i 
pol dana. Priroda radova je ta- 
kva da na dan možemo položiti 
samo četiri dužna metra zida, 
jer ilemo u visok otkop u du- 
binu profila — izjavila je vodite- 
ljica gradilišta dipl. ing. Marija 
Bahunek-Loborec. 

Budući da je, radi proširenja 
ceste, trebalo ,ući“ u privatne 
posjede nekoliko građana, njima 
su iz proračuna podmireni troš- 
kovi ustupljena zemljišta. Pret- 
hodno je Ivkom položio i novi 
vodovod, koji je stajao gotovo 
218.000 kuna, a položene su i 
cijevi za kanalizacijsku mrežu u 


vrijednosti 60.000 kuna. Premje- 
šteno je i nekoliko stupova javne 
rasvjete, budući da su smetali 
gradnji potpornog zida. 

Građane zanima kada će po- 
četi treća faza radova, od skre- 
tanja za Knapić do Vuglovca. 

- Ove godine Županijska 
uprava za ceste izrađuje pro- 
jektnu dokumentaciju za re- 
konstrukciju županijske pro- 
metnice do Vuglovca. Ti radovi 
sigurno kreću sljedeće godine, 
a medu ostalim, obuhvatit će 
i rekonstrukciju mosta na po- 
toku Vuglovčak. Grad Ivanec 
će ih, kao i dosad, financirati u 
suradnji sa ŽUC-om, također u 
omjeru pola-pola — poručio je 
gradonačelnik Batinić. (ljr) 


Potpisan je ugovor o sanaciji odlagališta smeća u Jerovcu 


Počinje sanacija vrijedna 8,54 milijuna kuna 


Direktor Komunalne tvrtke Ivkom Mla- 
den Stanko i direktor varaždinske Meteor 


Grupe Duško Paripović u srijedu su, 23. 
ožujka, potpisali ugovor o izvođenju gra- 
devinskih radova na sanaciji odlagališta 
smeća u Jerovcu. Ugovor je ,težak“ 8,54 
milijuna kuna, od čega Grad Ivanec radove 
sufinancira s 40 posto ili 3,41 milijuna kuna, 
dok ostatak od 5,1 milijuna pokriva Fond 
za zaštitu okoliša i energetsku učinkovitost. 
Potpisivanjem ugovora stvoreni su uvjeti za 
konačni početak dugo očekivane sanacije 
smetlišta. Radovi počinju ovoga mjeseca, a 


trajat će četiri godine. 


Predviđeno je da se za to vrijeme stro- 
jevima digne i premjesti oko 63.000 tone 


konom. 


smeća. Ispod će se sagraditi sustav od- 
vodnje i isparavanja i položiti nepropusne 
folije, na koje će se potom ponovno vratiti 
staro smeće. Sve to na kraju će se pokriti 
zemljom, ozeleniti i urediti u skladu sa za- 


Sanacija će se provoditi tako da se osi- 
gura usputno neometano dalje odlaganje 
otpada. Nakon otvaranja regionalnog od- 
lagališta u Piškornici, deponij u Jerovcu bit 
će zatvoren, odnosno, tamo se smeće više 
neće odlagati. (ljr) 

Asfalt za 
nerazvrstane 
cesta u Ivancu 


Ugovoreni 
radovi 

vrijedni su 
603.350 kn 


Sve je spremno za poče- 
tak radova na asfaltiranju ne- 
razvrstanih cesta na području 
Ivanca. Početak modernizaci- 
je očekuje se polovicom ovo- 
ga mjeseca, a prema ugovo- 
ru, rok njihova dovršetka je 
60 dana. 

Temeljem provedenog 
postupka javne nabave, ra- 
dovi su povjereni varaždin- 
skoj Cesti. Vrijedni su 603.350 
kuna, a asfaltirat će se dio- 
nice na području mjesnih 
odbora Bedenec, Lovrečan, 
Radovan, Ribić Breg, Ivaneč- 
ka Željeznica, Škriljevec i Iva- 
nec. Ukupno će se asfaltirati 
blizu 3.000 metara putova i 
odvojaka. Kao što je poznato, 


modernizacija nerazvrstanih 
cesta provodi se na temelju 
višegodišnjeg programa ko- 
jeg je, na osnovu prijedloga 
samih mjesnih odbora, doni- 
jelo Gradsko vijeće Ivanca.(ljr) 


Popravlja se 
potporni zid na 
gradskoj špici 


Zid odlučio 
nSići“ pa 
ugrozio 
promet 


Radnici Komunalne tvrtke 
Ivkom popravljaju potporni 
zid u Nazorovoj ulici, nado- 
mak gradske špice. Duga 
zima učinila je svoje, pa se 
zid s metalnom ogradom 
opasno nagnuo prema ce- 
sti. Kako je postojala realna 
opasnost da se sruši ravno na 
ulicu i ugrozi promet, žurna 
intervencija bila je neophod- 
na, pa ga radnici učvršćuju 
novim betonskim  potpor- 
njem s mrežom i armaturom. 
Radovi se financiraju iz grad- 
skog proračuna. (ljr) 

Održana je 18. sjednica Gradskog vijeća Ivanca 


Otkupna cijena zemljišta u 
Industrijskoj zoni 15 kn/m“ 


Neki vlasnici za zemljište traže nerealno puno, čak nekoliko desetaka eura za četvorni metar 
zapuštena zemljišta, dok se na potezu od Vidovca do Zelendvora kvadrat prodaje od 2 do 4 kune 


Razmjerno brzo u pone- 
djeljak su, 21. ožujka, gradski 
vijećnici odradili dnevni red 
18. sjednice Gradskoga vijeća 
Ivanca. 

Iz dnevnog reda izdvajamo 
dopunjenu Odluku o uvjetima 
i načinu držanja kućnih lju- 
bimaca i načinu postupanja s 
napuštenim i izgubljenim živo- 
tinjama, kojom se grad Ivanec 
opredijelio za humano postu- 
panje s kućnim ljubimcima. 
Nadalje, donesena je i Odluka o 
raspodjeli novca za redovito fi- 
nanciranje političkih stranaka, 
a prihvaćena je i odluka Skup- 
štine Poslovna zona d.o.o. da se 
od vlasnika parcela na područ- 
ju buduće Industrijske zone ze- 
mljište otkupljuje po 15 kuna za 
četvorni metar. 

- U prvoj fazi predviđen je 
otkup 30.000 četvornih metara, 
pa ćemo stoga, u drugom krugu 
pregovora, na razgovor pozvati 
sve vlasnike koji su već izrazili 
spremnost za kupoprodaju — 
izjavila je direktorica Poslovne 
zone Ivanec d.o.o. mr. Lana 
Labaš. 

- U pregovorima su pojedi- 
ni vlasnici postavili zahtjev za 
nerealno visokom otkupnom 
cijenom na tom području, 


i 
Mi 


Gradsko vijeće prihvatilo je odluku Skupštine Poslovne zone o kupoprodajnoj cije- 


ni zemljišta od 15 kuna/m2 


gdje je dio zemljišta nekvali- 
tetan i posve zapušten. Samo 
radi usporedbe napominjem 
da na potezu od Zelendvo- 
ra do Vidovca, gdje se nalaze 
vrlo kvalitetne oranice, su- 
sjedne općine prvorazredno 
zemljište otkupljuju po ci- 
jeni od dvije do četiri kune 
po kvadratu. Mi nudimo 15 
kuna za nekvalitetno zemlji- 
šte — kazao je gradonačelnik 
Batinić.(ljr) 


Ključne odluke i ovoga su puta vijećnici donijeli jednoglasno 


Utočište svakom izgubljenom i napuštenom ljubimcu 
Za svakog psa osiguran je dom u varaždinskoj udruzi Spas 


U Ivancu se izgubljeni i 
napušteni kućni ljubimci više 
neće eutanazirati. 

Bili oni s pedigreom ili 
»obični“ odbačeni od vlasni- 
ka, izgubljeni, gladni, zbunje- 
ni i preplašeni, željni topline 
i nježnosti ljudske ruke — 
svakom od njih ubuduće za- 
jamčeno je sigurno utočište, 
dovoljno hrane i vode i dodir 
ljudi koji ih vole, a najsretniji- 

ma među njima i novi vlasnik, 
s kojim će provesti svoj pasji 
(ili mačji) vijek. 

Odlučili su tako vijećnici 
Gradskoga vijeća i time svo- 
jom plemenitom odlukom 
svrstali naš grad u red rijet- 
kih sredina koje se s pravom 
mogu zvati — prijatelji živo- 
tinja. 

Svojim glasom oni su od- 
bacili praksu temeljem koje 


su dosad, nakon boravka u 
veterinarskom  stacionaru, 
napušteni i izgubljeni kućni 
ljubimci, a u pravilu je bila 
riječ o psima, bili eutanazi- 
rani. 

Smatrajući to nehumanim, 
vijećnici su podržali prijedlog 
Upravnog odjela za urbani- 
zam, komunalne poslove i za- 
štitu okoliša kojim je utvrđeno 
da će se od početka travnja 


troškovi njihova zbrinjavanja 
financirati iz gradskog prora- 
čuna. 

Sve pojedinosti oko 
toga već su dogovorene s 
vodstvima — Veterinarske 
stanice Ivanec i Udruge 
za zaštitu životinja Spas, 
koja udovoljava zakon- 
skim uvjetima propisanim 
za skloništa za životinje. 


(ljr) 

Danica Prašnjak (HNS): Gra- 
dani Osečke ukazuju na potre- 
bu uređivanja županijske ceste 
prema tom naselju. Problem je 
u granju koje se nadvilo nad 
cestu, pa ugrožava sigurnost 
sudionika u prometu. 

Gradonačelnik M. Batinić: 
Grad će kontaktirati sa Župa- 
nijskom upravom za ceste i 
tražiti da žurno reagira i riješi 
taj problem. 


Ljubica Friščić (HSU): S ob- 
zirom na to da mnogo osoba 
treće životne dobi (iznad 65 
godina) koristi usluge Gradske 
knjižnice u Ivancu, može li Grad 
Ivanec sagledati mogućnost 
sufinanciranja članarine za tu 
populaciju? Premda članarina 
nije pretjerana i iznosi 95 kuna 
na godinu, umirovljenicima, 
koji mnogo troše na lijekove, 
svaka je kuna dragocjena. 

Dražen Krtanjek (HDZ): Pred- 
lažem da se mogućnost sufi- 
nanciranja članarine predvidi i 
za djecu, učenike i studente. 

Gradonačelnik Batinić: 


Gradske službe od knjižnice će 
zatražiti podatke o broju kori- 
snika na koje bi se olakšice od- 
nosile te će se na temelju toga 
napraviti kalkulacije. 


i 


Izgubljenim i napuštenim 
psima grad Ivanec jamči dom 
isigurno utočište u Spasu 


GS 


Gradonačelnik M. Batinić dao suglasnost na niže cijene radničkih parkirnih karata 


Radničko parkiranje je od 


travnja jeftinije čak 60 %! 


Godišnje parkirne karte koje su prije stajale 1.000 kuna, odsad se mogu kupiti za 400 kuna 


Slijedom suglasnosti što ju je 
gradonačelnik Milorad Batinić 
dao na odluku Upravnog vijeća 
Komunalne tvrtke Ivkom, koja 
upravlja svim javnim gradskim 
parkiralištima, od 1. travnja 
uvelike su pojeftinile tzv. rad- 
ničke godišnje i polugodišnje 
parkirne karte. Cijena godišnje 
karte s dosadašnjih 1.000 kuna 
smanjena je na 400, dok polu- 
godišnja karta odsad stoji 200 
kuna. 

Takve karte od početka su 
travnja dostupne na blagajni 
Ivkoma. 

- S obzirom na poskupljenja i 
tešku materijalnu situaciju, bilo 
je mnogo upita građana koji 


žive u okolnim naseljima na po- | 
dručju Ivanca, ali i iz susjednih 
gradova i općina, o tome može 
li se korigirati cijena radničkog 
parkiranja. Svjesni smo da su 
vremena teška i da svaka do- 
datna kuna u kućnom budžetu 
dobro dođe, pa smo stoga odlu- 
čili smanjiti cijenu parkiranja — 
izjavio je gradonačelnik. 
Mnogim zaposlenima par- 
kiranje je dosad bilo znatan 
problem, jer je godišnja par- 
kirna karta većini bila presku- 
pa. Stoga su vozila ostavljali 
na besplatnim parkiralištima 
kod Dječjeg vrtića ili Industrije 
mesa i potom pješačili do svo- 
jih radnih mjesta, a to mnogi- 


Radnička karta vrijedi i za parkiralište kod malog 
parka u Malezovoj ulici 


U utorak, 22. ožujka, u 
Gradskoj vijećnici održana je 
nova sjednica Vijeća za kul- 
turu, tijela koje okuplja sve 
gradske KUD-ove i udruge u 
kulturi. 

Sastanku su se odazva- 
li predstavnici gotovo svih 
udruga, a kao što se i očekiva- 
lo, najveće zanimanje pobu- 
dio je Zaključak o raspodjeli 
sredstava za djelatnost udru- 
ga za 2011. godinu. U raspo- 
djeli sredstava namijenjenih 
radu kulturnih udruga, u uku- 
pnom iznosu 140.000 kuna, 
i ove godine ocjenjivani su i 
vrednovani programi što su 
ih udruge kandidirale na Pro- 
gram javnih potreba u kulturi 
za 2011. godinu, a kvaliteta 
njihovih programa i ubuduće 


FOTO: B. TEŽAK 


Od početka travnja omogućeno je jeftinije radničko parkiranje na velikom 


parkiralištu kod tržnice 


ma nije odgovaralo. Sigurno je 
da znatno pojeftinjenje u ovim 
teškim vremenima ide na ruku 
građanima, pa se očekuje po- 
većanje interesa za radničkim 
parkirnim kartama. 

- S tim kartama vozači slo- 
bodno mogu svoja vozila parki- 


I kultura pod teretom recesije 


Uskrsna izložba ispred Gradske vijećnice na Veliku subotu 


Kvaliteta programa i ubuduće će biti osnovni kriterij za dodjelu sredstava udrugama 


će biti osnovni kriterij za do- 
djelu sredstava. 

U otvorenom razgovoru 
s predstavnicima udruga na- 
glašeno je da je, zbog krize 
i poznatih prilika u državi, 
priljev sredstava u prora- 
čun smanjen, a istodobno 
bujaju potrebe u socijalnom 
programu te da će stoga i 


kultura morati podnijeti te- 
ret recesije. U skupe kultur- 
ne investicije do daljega se 
neće ići, već će se u najvećoj 
mjeri poticati i kvalitativno 
poboljšavati već postojeće 
manifestacije. 

Razgovaralo se i o potre- 
bi da udruge svoje programe 
kandidiraju i šire, ne samo 


FOTO: B. TEŽAK 


rati na tri gradska parkirališta — 
kod Caritasova doma sv. Ivana 
Krstitelja, kod malog parka u 
Ulici Mirka Maleza i na parki- 
ralištu u Kumičićevoj ulici, kod 
tržnice — poručio je direktor 
Ivkoma Mladen Stanko. 
Budući da je riječ o dobro 


prema Gradu, a u kreiranju i 
kandidiranju programa svu 
operativnu pomoć mogu 
dobiti u gradskim služba- 
ma. 
Također, skrenuta im je 
pažnja na obvezu kandidira- 
nja programa, jer Grad više 
neće po ,inerciji“ dodjelji- 
vati sredstva udrugama, kao 
što je to bila praksa prošlih 
godina. Sve udruge, rečeno 
je, iznimno su aktivne i bi- 
lježe velike pomake u svome 
radu, pa je izraženo zado- 
voljstvo njihovim  djelova- 
njem. 


Sve kulturne udruge 
vrlo aktivno rade i bi- 
lježe sjajne rezultate u 
svom djelovanju 


uređenim parkiralištima u razli- 
čitim dijelovima grada, smatra 
se da će dobro pokriti potrebe 
zaposlenih. Dakako, svi građani 
koji to žele i dalje svoja vozila 
mogu bez naplate parkirati na 
spomenutim igralištima kod 
Vrtića i Industrije mesa.(ljr) 


Dogovoreno je također da 
će se ove godine tradicionalna 
Uskrsna izložba što je Grad 
Ivanec u suradnji s udrugama 
priređuje svake godine, prvi 
put održati na otvorenom. 
Izložba će se održati u prije- 
podnevnim satima na Veliku 
subotu, na štandovima ispred 
Gradske vijećnice, pa će brojni 
građani koji obično toga dana 
obavljaju zadnje kupovine za 
Uskrs, tu priliku moći isko- 
ristiti da razgledaju ponudu 
štandova i kupe pisanice i dru- 
ge uskrsne ukrase. Neke udru- 
ge već su najavile da će sav pri- 
hod pokloniti Humanitarnoj 
fundaciji Pro vitae. 

Piše: dipl. ing. * Mura 
ko Putar, direktor 
Ivkom-plina d.o.o. 


Oprez s 


inskim 
ojlerom za 


GIEVrovita 
vremena! 


Nedavna smrt trudnice te 


trovanje dvojice dječaka u našoj 
bližoj okolici na najokrutniji su 
nas način ponovno podsjetili na 
opasnosti koje prijete zbog ne- 
pridržavanja pravila plinske stru- 


ke. 
le s 


Spomenute nesreće dogodi- 
u se uslijed trovanja ugljičnim 


monoksidom koji je nastao kao 
produkt nepravilnog izgaranja 
zemnog plina u atmosferskim 


boj 


lerima (trošila vrste B) smje- 


štenim u kupaonicama. 


Ugljični monoksid (u dalj- 


njem tekstu: CO) je plin bez boje, 
okusa i mirisa, vrlo otrovan i lakši 


od 
od 


zraka (ispunjava prostoriju 
stropa naniže). Prvi simptomi 


trovanja su glavobolja, mučnina 
i slabost, a kod jačeg trovanja 


slijedi 


dezorijentiranost, —ne- 


svjestica i smrt. Unesrećenog je 
potrebno iznijeti na svježi zrak i 
odmah pozvati hitnu pomoć. 


da 


vao 


faki 


Prema statistikama, godišnje u 


rvatskoj od trovanja plinom CO 
od plinskih aparata smrtno stra- 


desetak ljudi. Najčešći uzroci 


trovanja plinom CO su: NEREDO- 
VITO SERVISIRANJE PLINSKIH APA- 


TA; NEREDOVITE KONTROLE | 


IŠĆENJA DIMNJAKA; UGRADNJA 
UHINJSKIH NAPA; UGRADNJA 
LASTICNE STOLARIJE. 


Nesreće se događaju najčešće 


ad se podudari više nepovoljnih 


ora: jak vjetar, dugo kupanje, 


neservisirano trošilo, rad kuhinjske 
nape, neočišćen dimovod, za- 
tvoreni dozračni otvori. Najčešće 
mjesto nesreće su kupaonice s 
plinskim bojlerima vrste B koji uzi- 
maju zrak za izgaranje iz prostorije. 
Imate li takvo trošilo u kupaonici 
obratite pažnju na sljedeće: 


pra 


- na vratima morate imati 
vilno ugrađene  dozračno- 


odzračne otvore; 


- ne zaključavajte se u kupao- 


nici kod kupanja, jer vam ukuća- 
ni neće moći priskočiti u pomoć 
(najčešće stradavaju tinejdžeri, 


jer 
no 


se dugo kupaju, pa ih je važ- 
upozoriti na opasnost); 
- punite kadu kod otvorenih 


Vrata, prozračite kupaonicu i tek 


tad 


a uđite u kadu; 
- posebno budite oprezni kod 


rada bojlera prilikom vjetrovitog 
vremena. Dimnjaci koji se kod 
normalnih vremenskih uvjeta po- 


naš 
fun 


aju ispravno, tada postaju ne- 
cionalni i produkti izgaranja 


(CO) se vraćaju u kupaonicu; 


boj 
te. 


- ako planirate zamjenu vašeg 
era, obavezno nas kontaktiraj- 
Prošle godine zamijenili smo 


50-tak takvih uređaja s trošilima 
vrste C (tzv. fasadna trošila sa za- 


tvo 


ren 


ispi 
za 


nas 


enom komorom izgaranja ). 
a distributivnom području 


vkom-plina imamo 600 takvih 
ori 
pitivanja plinske instalacije i mje- 


snika kod kojih smo uveli is- 


je koncentracije CO-a svake 


godine (zakonska obaveza jedno 


ivanje u 10 godina). Obave- 
vkom-plina kao distributera 


i opskrbljivača plina je i stručno 
informiranje naših korisnika koju 


avljamo u idućim brojevima. 

Ivanečka tvornica alatnih strojeva obilježava 50 godina rada 


ććć Budućnost poduzeća u 
obnovi strojnog parka, 


kao i ulaganju u mlade 


U tvornici se obavljaju opsežni građevinski radovi za uzemljenje golemih 
strojeva, vrijednih 1,1 milijun eura, koji će bitno povećati produktivnost rada 


- U Itasu radim 38 godina. 
Sjećam se njegovih najboljih 
vremena, potkraj 80-tih, kada je 
u tvrtki radilo više od 900 rad- 
nika. Svašta se u međuvremenu 
dogodilo — raspad nekadašnjeg 
tržišta, netransparentna priva- 
tizacija, stečaj, borba za opsta- 
nak, a sada trpimo i posljedice 
krize. Vremena su se promije- 
nila; neke smo stare poslovne 
partnere izgubili, ali smo stekli 
i nove. Nakon dugih godina, 
ponovno ulažemo u moderni- 
zaciju strojnog parka i svakog 
dana vodimo bitku za opstanak 
na tržištu. 

Ove riječi dugogodišnjeg 
Itasova radnika Dragutina Lon- 
čara, poslovođe Montaže, na 
najbolji način u kratkim crtama 
oslikavaju povijest i sadašnjost 
Itasa-Prvomajske d.d. tvrtke 
koja je desetljećima bila motor 
razvoja Ivanca i cijeloga našega 
kraja. Budući da se 14. travnja 
navršava 50 godina Itasa (toga 
je dana, 1961. godine, neka- 
dašnja Metalska zanatska rad- 
nja registrirana u Okružnom 
privrednom sudu u Zagrebu), 
nema sumnje u to da će na pri- 
godnoj proslavi što će se održati 
u petak, 15. travnja, poslovod- 
stvo podsjetiti na pola stoljeća 
dugi kontinuitet tvrtke koja 
je obilježila ivanečku metalo- 
prerađivačku povijest. Rijetke 
su, naime, obitelji u Ivancu i 
okolici u kojima barem jedan 
član obitelji nije bio dio velike 
Itasove obitelji, koja je alatnim 
strojevima opskrbljivala dobar 
dio svjetskoga tržišta. 

- Razvitak nekadašnjeg Ita- 
sa bio je strelovit. Već krajem 
70-tih godina zapošljavao je 
600 radnika, iz starih rudnič- 
kih radionica preselio se u nove 
tvorničke hale i integrirao s Pr- 
vomajskom u Zagrebu. Krajem 
80-ih zapošljavao je više od 900 
radnika, a s ostalim tvornicama 
u sustavu Prvomajske ,držao“ 
je trećinu proizvodnje alatnih 
strojeva u bivšoj državi — ističe 
direktor Itasa Prvomajske dipl. 
ing. Zoran Belač. Početkom 
90-tih osniva se Itas d.o.o. koji 
1993. mijenja status u dioničko 
društvo. 

- Godine 2001. tvrtka na 
netransparentan način prela- 
zi u privatne ruke. Počinje se s 
osnivanjem ,pomoćnih tvrtki“, 
dolazi do fiktivne prodaje imo- 
vine, a zbog loših poslovnih od- 


Direktor Itasa-Prvomaj- 
ske dipl. ing. Zoran Belač 

U tvornici obavljaju radove za uzemljenje strojeva ve- 


likih dimenzija 


Plaće su smanjene, ali se isplaćuju redovito, u mjesecu 


luka i malverzacija nad Itasom se 
2005. pokreće stečaj. Rasprodaja 
imovine nije bio nastavak priče o 
tvornici kakvog su željeli radnici, 
većinski vjerovnici, pa su počeli s 
borbom za svoja prava. Organi- 
zirani su prosvjedi u Ivancu i Va- 
raždinu, a tek nakon očajničkog 
poteza štrajka glađu 18 radnika 
i medijskog pritiska, dolazi do 


promjena prema Itasu. Nakon 
dolaska stečajnog upravitelja 
Ivana Polana i osnivanja nove 
firme Itas-Prvomajska d.d. na 
čelu s Branimirom Vlajom, po- 
činje se s planiranjem proizvod- 
nje, ugovaranjem novih poslo- 
va, vraćanjem starih poslovnih 
partnera, a nastavlja se i borba 
za devastiranu imovinu koja i 


Proslava u povodu 50. 
obljetnica Itasa i 35. obljetni- 
ce KUD-a Itas održat će se u 
petak, 15. travnja u ivanečkoj 
kinodvorani, gdje će svirati 
Itasovi tamburaši, klapa Kam- 
panel iz Zagreba i Oktet Ada- 
ggio. Početak je u 19 sati, a 
ulaznice su po 20 kuna, s time 
da je dio prihoda namijenjen 
za humanitarne  svrhe.ljr) 


danas traje — ističe Belač. Itas je, 
naglašava, preživio krizu, a svoju 
budućnost gradi na postupnom 
obnavljanju starog strojnog par- 
ka i zapošljavanju mladih. 

- Do kraja lipnja stižu novi, 
skupi strojevi, u koje smo ulo- 
žili 1,1 milijun eura. Riječ je o 
vertikalnom i horizontalnom 
obradnom centru (glodalicama 
i brusilicama) golemih dimen- 
zija (brusilica je teška 60 tona) 
koje će pridonijeti povećanju 
produktivnosti. Nove strojeve 
planiramo nabaviti za daljih tri 
do pet godina. Budući da ćemo 
tijekom idućih osam godina 
prirodnim odljevom izgubiti 70 
do 90 radnika, radimo na obra- 
zovanju novih, pa nam je trenu- 
tačno na praksi 35 učenika. U 
njihovu obuku lani smo usmje- 
rili 250.000 kuna. Borba za op- 
stanak nije lagana. lako ćemo 
poslovanje za lanjsku godinu 
završiti s manjim gubitkom, 
ove godine očekujemo porast 
prihoda na 20 do 24 milijuna 
kuna. Smanjen je broj zaposle- 
nih, morali smo smanjiti i plaće, 
ali isplaćujemo ih redovito, u 
mjesecu — zaključio je direktor 
Zoran Belač.(ljr) 


< 


Srednja škola Ivanec predstavila je programe obrazovanja u novoj šk. godini 


Grad Ivanec i Poslovna zona Ivanec d.o.o. na Sajmu poslova u Varaždinu 


r2% 


zi 

Štand Grada Ivanca i Poslovne zone bio je dobro posjećen 


Začas razgrabljena brošura o 
poslodavcima u Poslovnoj zoni 


Ivanec-istoli : 


Svojim sudjelovanjem na 4. sajmu 
poslova koji je u utorak, 29. ožujka odr- 
žan u Varaždinu, Grad Ivanec i Poslovna 
zona Ivanec d.0.0. i ove su se godine ak- 
tivno uključili u frontu partnera protiv 
nezaposlenosti. Na sajmu, koji je zabi- 
lježio rekordnu posjećenost, velik broj 
građana i mladih u potrazi za poslom 


svratio je i na ivanečki štand. 


Kako bi što bolje predstavila moguć- 
nost zapošljavanja, tvrtka Poslovna zona 


poslodavci. 


Direktorica Poslovne zone mr. Lana 
Labaš kazala je da su brošure razgra- 
bljene u rekordnom vremenu, a mnogi 


Ivanec tiskala je brošuru s popisom i 
kontakt-brojevima svih poslodavaca u 
Poslovnoj zoni Ivanec-istok, a dan je i 
poseban prikaz s podacima o tome u ko- 
joj je fazi gradnja pojedinih poduzetnič- 
kih objekata u zoni i koji će se poduzet- 
nici ove godine pojaviti kao potencijalni 


U brošuri je dan i poseban prikaz s podacima o tome u 
ojoj je fazi gradnja objekata i koji će se poduzetnici ove 


godine pojaviti kao potencijalni poslodavci 


posjetitelji usput su uzeli i knjižicu Rent- 
a-kliet, turističko-gospodarski vodič koji 
savjetuje vlasnike klijeti o tome kako ih 
tržišno aktivirati. 

I Grad Ivanec predstavio se u 
ulozi potencijalnog poslodavca i to 
prezentacijom unutarnjeg ustroj- 
stva i djelokruga rada upravnih tijela 
Grada, a zainteresiranima su predo- 
čene i informacije o mogućnostima 
dodjele stipendija za deficitarna 


zanimanja. Savjetnica za gospodar- 
stvo Marina Pahić uključila se u rad 
Okruglog stola ,Obrazovanje kroz 


EU programe“. 


Što morate znati o obvezi prijava svojih kuća za odmor? 


Na Sajmu poslova mogućnosti za- 
pošljavanja zapaženo su predstavili i 
Industrija mesa, Elkom i Ivgrad, a o mo- 
gućnostima školovanja i cjeloživotnog 
obrazovanja sudionici su mogli doznati 
na štandovima Srednje škole i Pučkog 
otvorenog učilišta Ivanec. (ljr) 


Pod kućom za odmor smatra sei klijet? Da! 


i Građani koji se već nalaze u evidencijama Grada i primaju rješenja ne trebaju ponovno 
dostavljati podatke o kućama za odmor 


Tekst objavljen u prošlom 
broju Ivanečkih novina o ob- 
vezi vlasnika da do kraja ožuj- 
ka prijave Gradu Ivancu svoje 
kuće za odmor, izazvao je velik 
interes građana. Mnogi se jav- 
ljaju s različitim pitanjima, pa 
ćemo u ovom broju pokušati 
odgovoriti na njih. 

Prije svega, pod kućom za 
odmor smatra se svaka zgrada 
ili dio zgrade ili stana koji se 
koriste za odmor povremeno 
ili sezonski, pa, dakle, i klijeti. 
Kućom za odmor ne smatraju 
se gospodarske zgrade koje slu- 
že za smještaj poljoprivrednih 
strojeva, alata i drugog pribo- 
ra. Svi vlasnici kuća za odmor 
moraju, temeljem Zakona o 
financiranju jedinica lokalne i 
područne samouprave, plaćati 
porez na njih. Porez se ne plaća 
na one kuće koje se zbog pri- 
rodnih nepogoda te starosti i 
trošnosti ne mogu koristiti. 

Zakonom je dana moguć- 
nost gradovima da visinu poreza 


utvrde u iznosu od 5 do 15 kuna 
po četvornom metru. U Gradu 
Ivancu porez na kuće za odmor 
plaća se 7 kuna po kvadratu i ta 


je cijena već godinama ista. Za- 
konski rok za utvrđivanje toga 
poreza je 31. ožujka, a gradske 
službe već godinama praktici- 


raju rješenja građanima slati od 

druge polovice travnja nadalje. 
Oni vlasnici koji se već nala- 

ze u evidencijama Grada Ivan- 


ca i koji već godinama dobivaju 
rješenja ne trebaju dostavljati 
podatke o svojim kućama za 
odmor, osim u slučaju pro- 
mjena (promjena vlasnika, do- 
gradnja i promjena površine i 
sl). Ako dođe do spomenutih 
promjena, trebaju ih prijaviti u 
roku 15 dana. 

Građani pak koji sada svoju 
kuću za odmor prijavljuju prvi 
put, moraju dostaviti sljedeće 
podatke: ime i prezime vlasni- 
ka, adresu prebivališta, OIB, 
podatke o površini objekta i 
lokaciji na kojoj se nalazi. Za 
neprijavljivanje kuća za odmor, 
Zakonom su predviđene vrlo 
visoke novčane kazne (od 500 
do 25.000 kuna), pa su stoga svi 
vlasnici koji dosad nisu prijavi- 
li svoje klijeti pozvani da, radi 
izbjegavanja neugodnosti (jer 
djelatnici Grada obilaze teren 
i vrše evidenciju (ne)prijavlje- 
nih objekata), podatke o njima 
prijave na šalteru u prizemlju 
Gradske vijećnice. 

Sa četiri nove predstave Komedijaši su do suza 


nasmijali publiku na velikoj mjesnoj proslavi Dana žena 


Župan Stromar: 
Druženja u 
Stažnjevcu ne 
mislim više 
propuštati! 


Na domjenku u povodu Dana žena sudjelovalo je više 
od stotinu Stažnjevčanki, a središnji večernji program 
održan je u prepunoj dvorani stare škole 


Mnogo dobrih emocija, 
smijeha i sjajnog raspoloženja 
bilo je u Stažnjevcu u subotu, 5. 
ožujka, na središnjem progra- 
mu u povodu Dana žena, što je 
u organizaciji Udruge za sport 
i kulturu održan u prostorijama 
stare škole. Kao i obično, dvora- 
na je bile prepuna, a mještani su 


ponosno pratili program što su 
ga na bini izvodila njihova dje- 
ca, unuci, rođaci, susjedi. 
Program je počeo pjesmom 
Majčina ljubav u izvedbi Petre 
Čehok, a nastavljen je stihovima 
koje su govorili Veronika Đu- 
rasek, Ivan Čaklec, Petar Lon- 
čar, Lea Lončar, Karlo Čaklec, 


a 


Članice Pjevačkog zbora zapjevale su uz pratnju muzikaša 


DVD Ivanec zacrtao sije ambiciozan plan rada i za 
ovu godinu, a na postignutim rezultatima čestitao je 
dogradonačelnik B. Putarek 


travanj 201]. 


FOTO: B. TEŽAK 


David Lončar, Maja Rohtek, 
Filip Kozina, Tamara Rohtek i 
Andrina Premužić. Uz pjesmu 
Ja posijah repu... zaplesali su i 
mali stažnjevečki reperi, a na- 
stupili su i članovi radionice su- 
vremenog plesa. Nakon burnog 
pljeska kojim je publika nagra- 
dila svoje najmlađe sumještane, 
jednako glasan aplauz dobile su 
i članice Pjevačkog zbora, koje 
su zapjevale uz pratnju doma- 
ćih muzikaša. 

No, pravo je veselje nasta- 
lo u nastavku programa, kada 
su članovi glumačke druži- 
ne Komedijaši izveli nove 
pučke predstave - drugi dio 
Stažnjevečke kronike, novu 
dječju humoresku, premijeru 
komedije Ljubav prek plota... 
Pravi grohot pratio je kome- 
dije Kod doktora, kojemu je 
ugruvani Štijef došao jer je 
doživio ,diverziju, sabotažu 
i atentat“! 

Brojnoj publici i gostima, 
među kojima su bili župan i do- 
župan Predrag Štromar i Milan 

Urnebes - predstava Kod doktora 


Stažnjevečka djeca govorila su stihove 


Pavleković, ivanečki gradona- 
čelnik i dogradonačelnik Milo- 
rad Batinić i Branko Putarek sa 
suradnicima te pojedini gradski 
vijećnici, obratili su se pred- 
sjednik udruge Nikola Sedlar i 
autor predstava Ivica Krog. 
Zahvaljujući domaćinima na 
sjajnoj atmosferi, u kojoj je bilo 
i političke satire na račun aktu- 
alnih događanja, svim Stažnjev- 
čankama Dan žena čestitao je i 


gradonačelnik Batinić. 

- Kad se kultura i rekreacija 
spoje, kao što je to slučaj u Sta- 
žnjevcu, onda imamo smijeh i 
veselje! Sjajni ste i sigurno je da 
ubuduće neću propuštati ova- 
kva druženja s vama — poručio 
je župan Predrag Štromar. Time 
zabavnoj večeri nije bio kraj. 
Nastavljena je druženjem i ple- 
som uz glazbu grupe Albatros. 
(lj) 


ć 


Prvi put od svoga postavljanja, skinuta je barokna propovjedaonica sa zida ivanečke crkve 


Restauralori otkrivaju 
vrijedne rokaje iz 


Rangerove radionice 


Propovjedaonica je odvezena u Restauratorski centar u Ludbregu, a stručnjaci 
Restauratorske radionice Ksaver nastavljaju s obnovom freski iz sredine 18. st. 


Prvi put od svoga postavlja- 
nja, procjenjuje se, oko 1750. 
godine, sa zida ivanečke žu- 
pne crkve sv. Marije Magdale- 
ne skinuta je drvena barokna 
propovjedaonica i prevezena 
u Restauratorski centar u Lud- 
bregu. U pažljivom skidanju 
tog vrijednog primjerka povi- 
jesne baštine pripomogli su svi 
— restauratori, konzervatori i, 
ponajviše, radnici Komunalne 
tvrtke Ivkom koja je sponzori- 
rala prijevoz do Ludbrega. 

- Riječ je o jedinom saču- 
vanom primjerku crkvenog 
inventara iz doba baroka, a na- 
lazi se u dijelu koji pripada sta- 
roj, izvornoj crkvi. Iako naoko 
izgleda da je u dobrom stanju, 
bojim se da ga je crvotočina 
iznutra u velikoj mjeri ošteti- 
la, pa će i propovjedaonica i 
baldahin najprije morati biti 
podvrgnuti dezinsekciji. A to 

Prvi put sa zida je skinuta barokna propovjedaonica 


Prof. Branko Kladarin: Ispod bezvrijednog soboslikar- 
skog sloja skrivaju se vrijedni rokaji iz rokokoa 


Ivanečki DVD među najprofesionalnijim je društvima u Varaždinskoj županiji 
Spomenice za 40 godina u vatrogastvu B. Putareku i Z. Videcu 


Vatrogasne sirene ivanečkim su ulicama prošle soElE odjekivale 30 puta 


— Prošle godine ivanečki va- 
trogasci u pomoć građanima 
pod sirenama i rotirkama jurili 
su 30 puta. Ugasili su deset po- 
žara na stambenim objektima, 
u pet navrata gasili su vatru na 
zapaljenim vozilima i na otvore- 
nim prostorima, a još u petnaest 
navrata spašavali su imovinu 
ljudi u poplavama. Tridesetak 
puta kontrolirano su spaljivali 
korov i raslinje na zapuštenim 
prostorima, ispumpavali bunare 
i uklanjali stabla koja su prijetila 


sigurnosti građana. Intervenirali 
su ukupno 67 puta, a ta brojka 
ivanečki DVD svrstava među 
najaktivnije na području Župa- 
nijske VZ — istaknuo je zapo- 
vjednik DVD-a Mario Rogina 
koji je na godišnjoj vatrogasnoj 
skupštini održanoj u subotu, 26. 
ožujka, izvijestio o radu DVD-a 
u prošloj godini. Ističući da je 
ono među najprofesionalnijima 
u Varaždinskoj županiji, i za ovu 
godinu najavio je niz aktivnosti 
koje će pridonijeti daljem pove- 


Spomenica Branku Putareku 
za 40 godina staža u DVD-u 


ćanju osposobljenosti i interven- 
cijske spremnosti članova. 

O problemima koji prate dje- 
lovanje vatrogasaca govorio je 
predsjednik DVD-a Mladen Stan- 
ko, a izražena je pohvala Gradu 
Ivancu i VZ-u na redovitom osi- 
guranju sredstava za rad DVD-a. 
Na uspješnom radu i požrtvov- 
nosti vatrogascima je zahvalio 
dogradonačelnik Branko Putarek. 

Za 40 godina rada u vatroga- 
stvu spomenice su dodijeljene 
Branku Putareku i Željku Vide- 


cu, za 30 godina Zdenku Kosu, 
Dragutinu Krauthakeru, Željku 
Habeku i Vinku Slivaru. Za 20 
godina staža u DVD-u nagrađen 
je Branko Putarek, a za 10 godi- 
na Mirko Kušen, Davor Bregović 
i Zvonimir Brlenić. Diplome za 
stečeno zvanje vatrogasca uru- 
čene su Valentini Kraš i Matiji 
Škrokovu. Uručena su i uvjere- 
nja za sudjelovanje na seminaru 
Opasnost od plamenog udara, 
održanogu Ivanić Gradu, a dobi- 
loihjejedanaestvatrogasaca. (ljr) 


je postupak koji zna potrajati 
— izjavio je ivanečki župnik vlč. 
Zoran Gložinić. 
Propovjedaonica pak je 
morala biti skinuta zbog radova 
na nastavku obnove baroknih 
freski na kompozitnim baro- 
knim stupovima, koji su počeli 
u drugoj polovici ožujka. Svo- 
tom od 80.000 kuna financira 
ih Ministarstvo kulture iz pro- 
grama javnih potreba u kulturi 
za 2011. godinu, a povjereni su 
Restauratorskoj radionici Ksa- 
ver iz Zagreba. Restauratori, 
koji su zbog prašine zaštićeni 
maskama, počeli su raditi na 


lijevom i desnom kasnobaro- 
knom stupu, koji također pripa- 
daju starom crkvenom dijelu. 

- Počeli smo sa skidanjem 
sloja bezvrijednih slikarija iz 
novijega doba, ispod kojeg se 
kriju vrlo vrijedne freske s ro- 
kajima, vegetabilnim oblicima 
tipičnim za rokoko. Riječ je o 
kvalitetnom umjetničkom radu 
iz sredine 18. stoljeća, čiji su au- 
tor ili više njih, na žalost, nepo- 
znati. Međutim, sa sigurnošću 
možemo pretpostaviti da je ri- 
ječ o slikarima koji su bili bliski 
Rangeru, odnosno, potekli su 
iz njegove umjetničke škole — 


Ivanečki vatrogasci na godišnjoj skupštini 


VIčČ. Zoran Gložinić: Pro- 
povjedaonica je jedini sa- 
čuvani crkveni inventar iz 
doba baroka 


objasnio je prof. Branko Klada- 
rin iz Restauratorske radionice 
Ksaver. 

Vidljivo je to iz dosad obnov- 
ljenih fresaka velikih dimenzija 
na crkvenom svodu i na svod- 
nim ,petama“ u centralnoj lađi, 
koje pokazuju svu raskoš boja i 
motiva Rangerove škole. 

Obnova freski bit će završe- 
na do 1. lipnja, a iduće godine u 
planu je nastavak rekonstruk- 
cije freski na sjevernom zidu, u 
crkvenoj lađi, a potom i retuši- 
ranje luka između velike i male 
kupole. (ljr) 


Obnovljene su svodne 
freske visoke umjetnič- 
ke vrijednosti, koje su rad 
Rangerovih učenika 

UDOMITELJI Više od 280 udomitelja i djece na 5. susretu 
udomiteljskih obitelji Hrvatske 


»Djeca nam daju 
puno više nego 
mi njima...“ 


DAN ŽENA Grad Ivanec žene je počastio koncertom Kruške i grupe Latino 


Koncertom i cvijetom 
cestitali Dan žena 


i Ivanečki gradski čelnici i članovi Gradskog vijeća damama darovali karanfil ,Divno je biti nekome nešto...“ 

— Kak je lijepo dobiti ruži- £ 
cu! Sto godina nitko nam nije £; 
darovao crvenog  klinčeka, € 


Lijep doček ,fajn zbigecanih 
dečki“ bio je tek uvod u opu- 
štenu koncertnu atmosferu, na 


i Susret je organizirala ivanečka Udruga udomitelja Nada, 
a održan je pod pokroviteljstvom Grada Ivanca 


U subotu, 26. ožujka, u 
Hotelu Orion na Horvatskom 
održan je 5. susret udomitelj- 
skih obitelji Hrvatske. Orga- 
nizirala ga je ivanečka Udruga 
udomitelja Nada, a na njemu 
se okupilo 120 obitelji s više od 
160 udomljene djece i mladih, 
koji su u njima našli dom, lju- 
bav i toplinu, sve ono što im je 
zbog raznih razloga bilo uskra- 
ćeno u vlastitim obiteljima. 


- U 11 godina sa suprugom 
sam udomila jedanaestero dje- 
ce. Prva djevojčica kojoj smo 
dali dom u međuvremenu je 
odrasla i udala se. Sa svom 
djecom ostali smo u kontaktu. 
lako na izgleda tako, istina je 
da nam ta djeca na kraju daju 
puno više nego mi njima — re- 
kla nam je udomiteljica Mla- 
denka Ravenski, tajnica Udru- 
ge Nada. 


- U Hrvatskoj ima oko 3.500 
djece bez adekvatne roditeljske 
skrbi. Među njima ima zlostav- 
ljane i grubo zanemarivane 
djece, s posebnim potrebama, 
s problemima u ponašanju. 
Uvijek je kvalitetnije i jeftinije 
djecu smjestiti u obitelj, nego 
li u ustanove - izjavila je pred- 
sjednica Foruma za kvalitetno 
udomiteljstvo Hrvatske Eva 
Husak-Bačac. 


BARIJERE Uklanjanje arhitektonskih barijera 
Prednost spuštanju rubnjaka u ivanečkim ulicama 


U skladu s opredjeljenjem 
da, gdje god je moguće, ukloni 
arhitektonske barijere i _omo- 
gući osobama s invaliditetom 
dostupnost javnim prostorima, 
Grad Ivanec se javio na natječaj 
Ministarstva obitelji, branitelja i 
međugeneracijske solidarnosti i 
kandidirao nove projekte. Dok je 


ani prednost imala gradnja po- 
dizne platforme u Domu zdrav- 
lja, ove godine prioritet je dan 
spuštanju rubnjaka u ivanečkim 
ulicama, pa je od ministarstva 
zatražena financijska potpora za 
uklanjanje barijera u Malezovoj, 
Varaždinskoj,  Kukuljevićevoj i 
ovačićevoj ulici. 


Nadalje, u suradnji Grada Ivanca 
i Srednje škole ministarstvu je kan- 
didiran i projekt gradnje prilazne 
rampe Srednjoj školi Ivanec. Riječ 
je o radovima vrijednim ukupno 
80.000 kuna, a od ministarstva je 
zatraženo da ih sufinancira svotom 
od 60.000 kuna. Izrađeni su pro- 
jekti i za gradnju dizala u školi.(ljr) 


PROJEKTI Potpora programu Speleološke udruge Kraševski zviri 
Uklanjanje odbačenih olupina po Ivančici 


Gradske službe pružaju i 
operativnu pomoć udrugama 
u kandidiranju programa na na- 
tječaje ministarstava i fondova. 
Takvu pomoć dobio je i vrijedan 
projekt što ga je izradila Speleo- 


loška udruga Kraševski zviri. Ona 
je identificirala većinu lokacija 
na Ivančici na koje su nesavje- 
sni građani odložili stara vozila i 
automobilske olupine te izradila 
karte takvih deponija i troškov- 


nike njihova uklanjanja. Njen 
projekt Grad je ocijenio odličnim 
te pružio potporu njegovu kan- 
didiranju na natječaj Ministar- 
stva zaštite okoliša, prostornog 
uređenja i graditeljstva. (ljr) 


Dok su stariji raspravljali o ozbiljnim pitanjima, djeca 
su se za to vrijeme zabavila u kreativnim radionicama 


Budući da sve udomitelje 
muče slični problemi, u služ- 
benom dijelu skupa rasprav- 
ljali su o potrebi da se osjetljiv 
segment udomljavanja djece 
i starih kvalitativno poboljša 
te da se izmjenama Zakona o 
socijalnoj skrbi uvede institut 
profesionalnog udomiteljstva. 
Predstavljen je i priručnik ,Da- 
jući dom, dajemo sebe“, s nizom 
uputa o udomljavanju te pra- 


vima i obvezama udomitelja. 
Uručene su i zahvalnice svim 
donatorima koji su svojim pri- 
lozima pomogli u akciji gradnje 
nove kućice za dvoje udomlje- 
nih štićenika iz Ivanca. 
Dobrodošlicu udomiteljima 
Hrvatske u naš kraj poželjele 
su i Vesna Belščak, predsjedni- 
ca Udruge Nada i dogradona- 
čelnica Ivanca Jasenka Friščić. 


(ljr) 


NATJECANJE 8. gradsko natjecanje 
ekipa prve pomoći mladeži Crvenoga križa 
Ivančanima prvo mjesto u 
kategoriji podmlatka i mladeži 


Ekipa ivanečke OŠ Ivana Ku- 
kuljevića Sakcinskog pobjedni- 
ca je 8. gradskog natjecanja 
ekipa prve pomoći mladeži 
Crvenoga križa što je u subotu, 
12. ožujka, održano u Bednji. 
Drugo mjesto osvojila je ekipa 
Područne škole u Salinovcu, 
a treća je Lepoglava. Bilanca 
je to natjecanja na kojemu se 
okupilo 75 učenika iz gotovo 
svih škola ivanečkoga kraja. 
Pobjedničku ekipu vodila 
je učiteljica Josipa Krtanjek, a 
boje Ivanca na međužupanij- 


skom natjecanju 16. travnja u 
Čakovcu branit će Neven Šo- 
štarić, Mateja Šumiga, Mirjana 
Kolarić, Karlo Smontara, Nikola 
Krtanjek i Lovro Divjak. 

U konkurenciji srednjoš- 
kolske mladeži, na međužu- 
panijsko natjecanje ide ekipa 
Srednje škole Ivanec pod 
vodstvom prof. Jasminke Vuja- 
sinović. Ekipa je u sastavu Mar- 
gareta Paljak, Amanda Vanjek, 
Ana Kruhoberec, Iva Canjuga, 
Margareta Šlopar i Leon Vlai- 
savljević. (ljr) 


IZ STOMATOLOŠKE 


“RIME Dentalni implantati 


£; 


care Lutareh 


i Vrijeme u kojemu živimo mnogi, s razlogom, zovu erom implantologije 


Izdana u dan smo svjedoci sve 
većeg napretka tehnologije, stoga 
nije ni čudo da se i u stomatologiji 
vide značajni pomaci. Vrijeme u 
kojem trenutno živimo mnogi, i 
to opravdano, nazivaju erom im- 
plantologije. Moderna stomato- 
logija sve više nameće implantate 
kao moguće rješenje djelomične 
i potpune bezubosti. 

Ocem dentalne implantolo- 
gije smatra se Branemark. On 
prvi uvodi pojam oseointegraci- 
je, a pod tim pojmom podrazu- 
mijevamo izravnu funkcijsku i 
strukturnu vezu kosti i površine 
dentalnog implantata. Suvreme- 
na implantologija osniva se upra- 
vo na tom načelu. Što se pak tiče 
materijala, svi se današnji implan- 


LEL 

tacijski sustavi koriste titanom i 
njegovim slitinama. Istraživanja i 
modifikacije usmjereni su uglav- 
nom na oblik implantata, radi što 
boljeg prijenosa sila s optereće- 
nog implantata na okolnu kost. 
Implantati koji se najčešće koriste 
imaju oblik koničnog ili ravnog 
vijka i punog ili šupljeg cilindra, 
koji može i ne mora biti perfori- 
ran. Površina implantata može 
biti glatka ili hrapava. Današnji je 
trend upotrebljavati implantate s 
hrapavom površinom. 

U planiranju rehabilitacije 
bezubog pacijenta implanta- 
tima potrebno je procijeniti 
kakvoću kosti, njezinu visinu i 
širinu te odnos prema okolnim 
anatomskimstrukturamapoput 


maksilarnog sinusa ili pak man- 
dibularnog kanala. U pristupu 
treba biti maksimalno kritičan 
i upamtiti da je dobro endo- 
dontski opskrbljen zubni kori- 
jen najčešće bolji budući nosač 
protetičke nadogradnje od im- 
plantata. Pacijentu je potrebno 
objasniti sve nužne postupke i 
duljinu trajanja istih, predočiti 
sve moguće komplikacije i fi- 
nancijske troškove. Također je 
važno naglasiti potrebu dolaska 
na kontrolne kliničke preglede 
svakih 6 mjeseci, a jednom na 
godinu na radiološku kontrolu. 

Indikacije za ugradnju den- 
talnih implantata su: bezuba do- 
nja ili gornja čeljust, djelomična 
bezubost te nedostatak jednog 


zuba. Usaditi se može od 2 do 6 
implantata pa će o tome ovisiti 
i protetička nadogradnja (mo- 
bilna proteza na implantatima 
ili pak fiksnoprotetička supra- 
struktura), koja slijedi nakon pe- 
rioda oseointegracije (3 mjeseca 
za donju čeljust, a 6 za gornju). 
Kontraindikacije za ugrad- 
nju implantata su: nepovoljni 
anatomski odnosi u području 
čeljusti, nepovoljna okluzija, 
patološke promjene u čeljusti, 
patološke promjene na sluznici 
usne šupljine, nesanirana usna 
šupljina i loša oralna higijena, 
hematološke bolesti, bolesti 
srca i krvnožilnog susutava, 
kolagenoze, bolesti koštanog 
sustava, dijabetes te pušenje. 


Trajnost dentalnih implan- 
tata ovisi o nekoliko čimbenika: 
kirurškoj tehnici, protetičkoj 
opskrbi, izgledu sveze koštanog 
i vanjskog dijela implantata, 
materijalu, površini i obliku im- 
plantata te o reakciji organizma 
jer implantat ipak predstavlja 
organizmu strano tijelo. 

Za procjenu uspješnosti 
implantološke terapije ima ne- 
koliko kriterija, ali najvažniji je 
resorpcija (razgradnja) kosti oko 
implantata u svakoj godini. O re- 
zultatima i uspješnosti možemo 
govoriti samo nakon višegodiš- 
nje provjere, najčešće nakon 5 ili 
10 godina. 


već smo zaboravili na tu lijepu 
gestu za Dan žena! — kazala je 
jedna Ivančanka, obradovana 
karanfilom na ulazu u ivanečku 
srednjoškolsku sportsku dvora- 
nu. A na taj način Dan žena u 
nedjelju su, 6. ožujka, svim že- 
nama čestitali ivanečki gradski 
čelnici i članovi Gradskog vije- 
ća Ivanec, koji su uoči koncerta 
Zeljka Krušlina Kruške i grupe 
Latino svakoj pripadnici ljepšeg 
spola darovali cvijet. 


Žene su se s Kruškom uglas pjevale poznate hitove 


kojoj su se stotine okupljenih 
žena i djevojaka puna dva sata 
zabavljale, pjevajući uglas s 
Kruškom i njegovim bendom 
poznate hitove. 

Koncert im je, u povodu 
Dana žena, poklonio Grad 
Ivanec, želeći im tom lijepom 
gestom na simboličan način za- 
hvaliti na svemu što čine obav- 
ljajući zahtjevne zadaće majki, 
radnica, domaćica, supruga. 


(ljr) 


Lijepa gesta razveselila je 
žene svih generacija 


DAN ŽENA Ivanečki gradski vijećnici obišli su ustanove i tvrtke i djelatnicama čestitali praznik 


Hvala na karanfilima! A da vas častimo krafnama? 


i Karanfili uz Dan žena iznenadili su radnice u ivanečkoj Ivančici — Proizvodnji obuće, učiteljice 


u Osnovnoj i Srednjoj školi, vrtićke odgojiteljice, prolaznice na gradskoj špici 


— Još nam nitko nikad nije 
došao cvijetom čestitati Dan 
žena na našim radnim mjesti- 
ma! Baš lijepo! — kazale su u 
utorak, 8. ožujka, radnice iva- 
nečke Tvornice obuće Ivančica, 
koje je gradonačelnik Milorad 
Batinić dočekao na ulazu u 
tvorničku kantinu te im njihov 
dan čestitao karanfilima. Bio je 
to tek mali znak pažnje za više 
0d 300 radnica, koje su na poslu 
bile u prijepodnevnoj smjeni, 
pa ne čudi da su žene iznenađe- 
nim smiješkom popratile lijepu 
gestu. 


- Hvala na rožicama! A 


vas moremo počastiti krafli- | 


nima? — pitale su kuharice 
koje su toga dana (kad se Dan 
žena podudario s pokladnim 
utorkom), za užinu svim rad- 
nicima pripremile i krafne. 
Cvijetom je gradonačelnik 
ugodno iznenadio i službeni- 


Zaposlenicama iva- 
nečke Tvornice obuće 
Ivančica gradonačel- 

nik Milorad Batinić 
njihov je dan čestitao 
karanfilima 


FOTO: B. TEŽAK 


ce u uredima, a i direktorica 
Nada Zver nakratko je preki- 
nula poslovni sastanak kako 
bi primila cvijet i — gradona- 
čelnika upoznala s ozbiljnim 
problemom koji, naravno, hit- 
no valja riješiti. 

Za to vrijeme su gradski 
vijećnici — Marijan _— Bencek, 
Stjepan Hudoletnjak, Zdravko 
Križek i drugi karanfilima če- 
stitali Dan žena učiteljicama 
u Srednjoj i Osnovnoj školi, 
odgojiteljicama Dječjeg vrtića 
te prolaznicama na gradskoj 
špici.(ljr) 


IZ LIJEČNIČKE ORDINACIJE Ce: e, Franedskea) Liuničić uppec Pad 


Zdravlje i rizici djece školske dobi (ll) 


U prošlom broju Ivanečkih 
novina otvorili smo temu vezanu 
uz zdravlje i rizike kojima su dje- 
ca izložena u osjetljivoj školskoj 
dobi. Rekli smo daje među najče- 
šćim rizicima svakako pušenje te 
napomenuli da eksperimentira- 
nje s duhanom započinje u ranoj 
dobi, o čemu svjedoči podatak 
da je prije trinaeste godine 44% 
dječaka i 39% djevojčica probalo 
pušiti cigarete. U ovom broju više 
pozornosti posvećujemo alkoho- 
lu i drogama. 

Alkohol je prvo sredstvo 
ovisnosti s kojim se mlada oso- 
ba sretne i to najčešće u vlasti- 
toj obitelji. I prvu čašu obično 
dobije u vlastitoj obitelji. Rana 


konzumacija alkohola nosi ri- 
zik za usvajanje navike pijenja. 
Oni koji su počeli ranije piti 
imaju veće šanse kasnije u živo- 
tu postati alkoholičari od onih 
koji su skonzumacijom alkoho- 
la počeli kasnije. 

Mladi ne prepoznaju rizik od 
alkohola, a posljedice sumnogo- 
struke. U Hrvatskoj je učestalost 
pijenja mladih u snažnom pora- 
stu. I dalje više piju dječaci, ali 
je povećanje učestalosti pijenja 
osobito izraženo u djevojčica. 
Alkohol je, barem jednom u ži- 
votu, pio gotovo svaki učenik ili 
učenica (90% ili više), najčešće u 
vlastitom domu, na nagovor ro- 
ditelja ili rođaka. 


Također, u posljednjih mjesec 
dana 19% dječaka i 10% djevojči- 
ca pilo je tri ili više puta pet pića 
zaredom (,binge drinking“). Da 
se više od deset puta opilo u posl- 
jednjih dvanaest mjeseci izjavilo 
je 12% dječaka i 6% djevojčica 
(15-16 godina). Među dječacima 
pivo je najpopularnije piće, dok 
učenice češće piju žestoka pića. 
O dostupnosti alkohola govori 
podatak da je svaki četvrti uče- 
nik (25%) u posljednjih 30 dana u 
dućanu za sebe kupio pivo, svaki 
sedmi (15%) vino, a svaki osmi 
(13%) žestoko piće. 

Ispitivanje koje je provela no- 
vinarska grupa ivanečke Osnov- 
ne škole Ivana Kukuljevića Sak- 


i Do petnaeste godine marihuanu je probalo 24% dječaka i 22% djevojčica 


cinskog među učenicima 7. i 8. 
razreda pokazuje da je 92,5 % 
učenika probalo alkohol. Goto- 
vo pola ih je prvu čašu dobilo od 
roditelja. Ono što posebno za- 
brinjava je izjava 14,2 % učenika 
daalkohol piju prije škole. 
Objašnjenje takvog kreta- 
nja pijenja treba tražiti u tole- 
rantnom stavu društva prema 
alkoholu, medijskom utjecaju 
reklama, osobito za pivo, koje 
se može reklamirati te u ne- 
poštivanju zakonskih propisa 
o zabrani točenja i prodavanja 
alkohola maloljetnicima 
Eksperimentiranje s psiho- 
aktivnim drogama također se 
pomiče u sve raniju dob. Prije 


FOTO: B. TEŽAK 


trinaeste godine 4% dječaka i 
3% djevojčica probalo je ma- 
rihuanu. Do petnaeste godi- 
ne marihuanu je probalo 24% 
dječaka i 22% djevojčica što 
znači svaki peti učenik prvih 
razreda srednje škole. 

Prema podacima Centra za 
prevenciju i izvanbolničko lije- 
čenje ZZJZ Varaždinske župa- 
nije, u ivanečkoj općini registri- 
rana su 23 opijatska ovisnika i 
31 ovisnik o marihuani. 

Zahvala ravnateljici Gradske knjižnice Ani Vresk povodom završetka radnog vijeka 


Želimo vam dug život, dobro 
zdravlje i pristojnu mirovinu! * 


Gospođa Vresk tijekom dugog staža 
dala je velik doprinos prerastanju 
knjižnice u suvremenu informatiziranu 
javnu gradsku knjižnicu i obogatila 
gradski kulturni život 


Gradski vijećnici na sjedni- 
ci su riječima zahvale ispratili 
u mirovinu Anu Vresk, dugo- 
godišnju ravnateljicu Gradske 
knjižnice i čitaonice Gustav 
Krklec. Buketom cvijeća i pri- 
godnim poklonom zahvalili su 


joj predsjednik Gradskog vijeća 
Cedomir Bračko i gradonačel- 
nik Milorad Batinić: 

— Zahvaljujemo vam na 
velikom radnom doprinosu i 
osobnom angažmanu što ste 
ga tijekom dugih godina rada 


Hvala, gospođo Vresk! 


FOTO: B. TEŽAK 


u Gradskoj knjižnici i čitao- 
nici ,Gustav Krklec“ utkali 
u razvitak bibliotekarstva u 
Ivancu. Posebno hvala za or- 
ganizaciju mnogih literarnih 
i pjesničkih večeri, izložbi i 
književnih natječaja, koji su 
obogatili kulturni život našega 
grada — rekli su gradski čelnici 
te gospodi Ani poželjeli dobro 
zdravlje, dug život i pristojnu 
mirovinu. 

Za v. d. ravnatelja knjižni- 
ce imenovana je prof. Marina 
Grudenić. Ona je novu dužnost 
preuzela 6. travnja.(ljr) 


Bitno je ove godine pokrenuti 


postupak legalizacije 


Piše: dipl. ing. Danijel Meštrić, pro- 
čelnik županijskog Upravnog odjela 
za prostorno uređenje, graditeljstvo 
i zaštitu okoliša 


Svim građanima koji tijekom 2011. pokrenu postupak legalizacije (ne trebaju ga i dovršiti), 
Grad će omogućiti obročno plaćanje komunalnog doprinosa na 24 rate 


S obzirom na vrstu, ve- 
ličinu i vrijeme građenja, u 
pogledu izdavanja akta o le- 
galizaciji građevine možemo 
svrstati u četiri skupine: 

Za jednostavne građevine 
propisane Pravilnikom o jedno- 
stavnim građevinama i radovi- 
ma izdaje se mišljenje da za gra- 
devine i radove nije potreban 
akt kojim se odobrava građenje 
i lokacijska dozvola, 

Za zgradu čija građevinska 
(bruto) površina nije veća od 
400 m? i zgradu za obavljanje 
isključivo poljoprivrednih dje- 
latnosti čija građevinska bruto 
površina nije veća od 600 m?, 
izgrađenu bez rješenja o uvje- 
tima građenja, izdaje se rješenje 
o izvedenom stanju. 

Građevine sagrađene do 15. 
veljače 1968. godine smatraju 
se izgrađenima na temelju pra- 
vomoćne građevinske dozvole i 
za njih se izdaje uvjerenje o vre- 
menu građenja građevine. 

Za sve građevine koje nisu 
navedene u točkama 1.,2.,3. iz- 
daje se lokacijska dozvola, te po 
izvršnosti iste, i Potvrda izvede- 
nog stanja. 

Što je potrebno da se izda 
određeno rješenje kojim se le- 
galizira građevina, na koje se 
to građevine odnosi i koliki su 
troškovi za legalizaciju? 


Zahtjevu za izdavanje rješe- 
nja o izvedenom stanju investi- 

tor, odnosno, vlasnik prilaže: 

tri primjerka arhitektonskog 
snimka izvedenog stanja, s do- 
kazom o ispunjenom bitnom 
zahtjevu mehaničke otpornosti 
i stabilnosti u vrijeme građenja 
građevine, izrađenima po oso- 
bama ovlaštenim za projekti- 
ranje 

kopiju katastarskog plana 

dokaz da ima pravo graditi 
na zemljištu od kojeg će se for- 
mirati građevna čestica 


Vrste građevina: obiteljske 
kuće, vikendice, manji poslovni 
objekti i slično 


Troškovi izdavanja rješenja 
o izvedenom stanju: 
projektna dokumentacija, 


ovisno o tarifama projektnih 
kuća 

kopija katastarskog plana, 
70 kuna 

ZK izvadak, kao dokaz o 
vlasništvu, 20 kuna 

komunalni doprinos — ovi- 
sno o zoni, 14, 22 i 36 kuna po 
prostornom metru građevine 

vodni doprinos 

posebna upravna pristojba 
za legalizaciju u iznosu od 0.3 x 
komunalni doprinos 

upravna pristojba od 800 
kuna 


Zahtjevu za izdavanje Uvje- 
renja o vremenu građenja gra- 
đevine investitor, odnosno, vla- 


a ić E 


mi i 


dva primjerka snimka po- 
stojećeg stanja građevine 

presliku katastarskog plana s 
ucrtanom građevinom (ukoliko 
je ucrtana) 

geodetski situacijski nacrt 
stvarnog stanja (ukoliko građe- 
vina nije ucrtana) 

uvjerenje da građevina nije 
evidentirana u katastarskom 
operatu izdano po Državnoj 
geodetskoj upravi 

dokazi da je građevina gra- 
đena prije 15.02.1968. godine. 


snik prilaže: 


Vrste građevina: sve građe- 
vine za koje se može dokazati 
da su građene prije 15.02.1968. 
godine. 


Troškovi izdavanja uvjerenja 
o vremenu građenja: 

projektna dokumentacija, 
ovisno o tarifama projektnih 
kuća 

izvod iz katastarskog plana, 
70 kuna 

geodetski situacijski nacrt 
stvarnog stanja, ovisno o tarifa- 
ma geodetskih kuća 

uvjerenje da nije evidentira- 
na građevina, 120 kuna 

upravna pristojba u iznosu 
od 400 kuna 


Napomena: ako se iz uvje- 
renja izdanog po Državnoj 
geodetskoj upravi vidi da je 
građevina evidentirana prije 
15.02.1968., nije potrebno pro- 
voditi postupak utvrđivanja le- 
galnosti, već je taj akt dokaz da 
je građevina legalna. 


3. Potvrda izvedenog sta- 
nja (za obiteljske kuće i druge 
građevine preko 400 m?, te po- 
ljoprivredni objekti preko 600 
m" građevinske bruto površine) 


Za objekte pod točkom 3. 
kao i za sve ostale objekte, sve 
informacije možete dobiti na 
web stranicama www.varaždin- 
ska-zupanija.hr ili se obratiti u 
Upravni odjel za prostorno ure- 
đenje, graditeljstvo i zaštitu oko- 
liša Varaždinske županije i to: 

u Varaždinu, Franjevački 
Trg 7, na broj telefona 390 585, 

u Ivancu, Đure Arnolda 11, 
na broj telefona 659 062. 


U društvu s ljupkim članicama Križevačke djevojačke čete u Požegi 


Ivanečka rudarska četa u Požegi i Labinu 


Ivanečki rudari kod 
Trenkovih pandura . 


Oba gostovanja dobro su iskorištena za promidžbu 
Ivanca, pa se turistički vodič Ivanca odsad može naći ina 
info-punktovima Istre i Požeštine 


Na Grgurovo, kada Požega obilježava Dan 
grada, članovi Ivanečke rudarske čete i ove su 
godine bili rado viđena atrakcija na požeškim 
ulicama. Slijedom višegodišnje dobre suradnje, 
ivanečki ,rudari“ bili su gosti Trenkovih pandu- 
ra, pa su s brojnim postrojbama iz drugih krajeva 
Hrvatske, Češke i BiH te s Požeškim mažoretki- 
njama i glazbom sudjelovali u živopisnom mimo- 


hodu požeškim ulicama. 


Prethodno su predstavnici ivanečkog Turistič- 
kog društva i članovi Rudarske čete sudjelovali i 
na proslavi 90. obljetnice Labinske republike. S 


svečanosti. 


obzirom na to da dva grada veže slična rudarska 
povijest vezana uz ugljenokope te da obje sredine 
surađuju nastojeći svoju povijesnu baštinu preto- 
čiti u kulturnu i turističku ponudu, domaćini su 
Ivančane počastili središnjim mjestom na glavnoj 


Vodstvo čete i voditelj TD-a Boris Jagetić Da- 
raboš oba su gostovanja iskoristili za dogovore o 


suradnji s drugim povijesnim postrojbama iz ze- 


mlje i inozemstva, a predstavili su turistički vodič 
Ivanca, koji je odsad prisutan na info-punktovi- 
ma Istre i Požeško-slavonske županije.(ljr) 


- Predavanja o zaštiti vino- 
grada uoči i nakon cvatnje, o 
mogućnostima uključivanja u 
gradski projekt Rent-a-kliet, o 
podrumarstvu i spremanju mo- 
šta kao i izrada putokaza, stolova 
i klupa — sve to bit će okosnica 
ovogodišnjeg rada Udruge vino- 
gradara i voćara Skrajski pajdaši 
iz Salinovca. Tomu treba dodati 
i druge aktivnosti kojima je cilj 
poboljšanje kakvoće grožđa i 
vina, ali i okupljanje članova 
udruge u ekološkim aktivnosti- 
ma i druženjima koja potiču za- 
jedništvo vinogradara toga kraja. 

To je, govoreći o predstoje- 
ćim zadaćama udruge, na prvoj 
godišnjoj skupštini  Skrajskih 
pajdaša = naglasio — predsjed- 
nik Ivan Lončar. Skupština je 
održana u prostorijama stare 
škole, a odazvali su joj se go- 


Salinovečki Skrajski pajdaši održali su 
svoju prvu godišnju skupštinu 


Salinovečki pajdaši čistili 
šume od nabacana smeća 


Udruga okuplja vinogradare i voćare iz istočnih naselja 
ivanečkoga područja, iz Salinovca, Vrhovca, Željeznice i Punikvi 

O radu u prošloj godini 

planovima rada u 2011. 
govorio je predsjednik 

udruge Ivan Lončar 


tovo svi članovi iz Salinovca, 
Ivanečkog Vrhovca, Želje- 
znice i Punikvi. Premda je 
udruga po stažu mlada, prvu 
godinu svoga djelovanja obi- 
lježila je brojnim aktivnostima. 

- S drugim udrugama i mje- 


snim odborom, čistili smo div- 
lja odlagališta smeća u šumama 
od Salinovca do Željeznice. Od 
Elektre smo nabavili stupove 
koje ćemo iskoristiti za izra- 
du putokaza, stolova i klupa. 
Uključili smo se u promidžbu 
naših vina i domaće hrane u 
programu Rent-a-kliet te na 
tradicionalnim Seoskim igrama 
u Salinovcu. Angažirali smo se 
i oko sklapanja ugovora s naj- 
povoljnijom  prodavaonicom 
poljoprivrednog i zaštitnog ma- 
terijala za potrebe vinogradara 
i voćara. Dakako, obilježili smo 
Martinje i Vincekovo — nagla- 
sio je Lončar i dodao je da je u 
udruzi 67 članova. 

Na dobrim uspjesima u prvoj 
godini rada udruge, nazočnima 
je čestitao predsjednik Gradskog 
vijeća Cedomir Bračko.(ljr) 

Maskirana dječica Dječjeg vrtića 
Ivančice na glavnom gradskom trgu 
Spajdermeni, vile i pčelice 


zaustavili promet na špici 


Urnebesni ples uz gromoglasnu 
glazbu izvelo je 150 vrtićkih lafrica 


Supermeni, = spajdermeni 
i betmeni, dobre vile, vješti- 
ce, pčelice, klaunovi i sva sila 
drugih likova iz dječji bajki na 
pokladni su utorak zavladali 
ivanečkom = gradskom  špi- 
com. Kad maškare vladaju, 
šale nema, pa je uz pomoć 
stričeka-policajaca stao sav 
promet, a sjatilo se i mnoštvo 
prolaznika, raznježenih mama 
i baka te su svi zajedno uživa- 
li u Maloj Fašničkoj Republici 
što ju je proglasilo 150 malih 
maškara iz ivanečkog Dječjeg 


vrtića Ivančice. Uz gromogla- 


snu glazbu maleni 
tetama bezbri 
fašničku glazbu. 
- Nismo ih htj 


su sa svojim 
žno zaplesali uz 


eli ,uniformi- 


rati“ i sve ih odjenuti jednako. 


Jest da je to lij 


ali nije odraz d 
su se svi maski 
a njihovo vese 


ri više od svaki 


epo i atraktivno, 
ječjih želja! Stoga 
rali po svojoj volji, 
lje i ponos govo- 
h riječi — rekla je 


ravnateljica vr 
Na špici se zab 
laznika, a u vrti 


ića Suzana Divjak. 
avljala većina po- 
ću su ostali samo 


najmanji, iz jas 


Koliko veselja na gradskoj špici! 


PK Ivanec 
Na Komni 30 planinara 


U organizaciji Planinar- 
skog kluba Ivanec, 30 članova 
kluba sudjelovalo je na druš- 
tvenom izletu u slovenskim 
Julijskim Alpama, a toga puta 
pohod ih je vodio do vrha Ko- 
mne (1520 metara). Planinari 
su išli rutom od Bohinjskog 
jezera do PD-a na Komni, a 
odatle je jedanaest članova 
krenulo prema vrhu Bogatin, 
na visini 1977 metara. Me- 
dutim, pola sata od vrha, kod 
Bogatinskog sedla (1803 me- 
tra), zbog magle i opasnosti 
od lavina te nemogućnosti 
orijentacije, planinari su bili 
prisiljeni odustati od uspona 
i vratiti se u planinarski dom 
na Komni. U povratku, izlet- 


IVAHOH 7 :0104 


ičke grupe.(ljr) 


Ivanečki planinari u 
Julijskim Alpama 

nici su uživali u panorami Bo- 
hinja, a obišli su slap Slavicu. 


(nn) 


POGREBNE USLUGE “IVEKOM" 


Mudimo vam mogučnost komplelne organizacije 
pogreba od tranuika smrti da ukopa, le valik izbor 


pogrebna oprema. 


Također nudimo prijevoz pokojnika (u zemlji i 
inozemstvu), osiguravamo lermina pogreba, grobno 
mjesta, osmrinice, limenu glazbu, pjevački zbor | 
ostale ušluge vezana uz pogreb. 


KOHTAKTI: 
HATTUSBI 
Oga'251 58 86 
www,tvkorm.hr 


HUZIJA 


ivkom 

Prvoplasirani trojac u 
stolnom tenisu 


LANČIĆ-KNAPIĆ 
Liga u stolnom 
tenisu i šahu 


Zlatni pehari 
D. Hranju iR. 
Vuglaču 


otu, 5. ožujka, u druš- 
venom domu u Knapiću do- 
dijeljeni su pehari i diplome 
najboljim natjecateljima liga u 
stolnom tenisu i šahu, što ih je 
ijekom zimskih mjeseci orga- 
nizirao DŠR Lančić-Knapić. Pe- 
hare najboljima i diplome svim 
igračima uručio je predsjednik 
DŠR-a Vinko Harjač. Valja _na- 
glasiti da takvih natjecanja već 
dugo godina nije bilo u širemu 
ivanečkome kraju, a interes 
građana pokazao je da postoji 
širok krug zainteresiranih i za 
natjecanja takve vrste. 


Zim- 
ska liga 
u stol 
nom 
tenisu 
Lančić- 
Knapić 
ŽVOMORE 

ZO die 
Pobjednici u šahu počela je 
početkom prosincalani,azavršila 
je 13. veljače. U dvokružnom su- 
stavu natjecanja nastupilo je 19 
stolnotenisača iz Ivanca, Klenov- 
nika, Lepoglave, Žarovnice, No- 
vaka, Jerovca, Bednje, Dubravca 
iLančića-Knapića. Pobjednik lige 
je Dino Hranj, a drugi je njegov 
lupski kolega Vedran Cerovčec. 
U borbama za treće mjesto, za 
oje su tijekom cijele lige kon- 
urirala petorica stolnotenisača, 
na kraju je presudilo iskustvo 
Stjepana Dubovečaka (USR Le- 
poglava). Osvojio je 60 bodova 
ispred Dražena Rušeca (56), 
Dragutina Posenjaka (54), Marija 
Severa (54) i Nenada Hrga (50). 

Šahovska zimska liga Lančić- 
napić 2010-2011. počela je 9. 
prosinca, a završila 24. veljače. U 
dvokružnom sustavu natjecanja 
snage je ogledalo 15 šahista iz 
vanca, Prigorca i Lančića-Knapi- 
ća. Najuspješnijim šahistom po- 
azao se Robert Vuglač iz Ivanca 
jije osvojio 25 od 28 mogućih 
bodova. Drugo mjesto osvojio 
je Ivica Štefanko iz Ivanca sa 24,5 
boda, dok je treći bio Ivan Harjač 
iz Lančića sa 22 boda (sva trojica 
su članovi DŠR Lančić-Knapić). U 
onkurenciji za jedno od prvih 
riju mjesta gotovo do kraja bili 
su i Slavko Cesarec (21,5 bod), 
van Friščić (21 bod) i Boris Stru- 
gar (19,5 bodova). (M. Surjak) 


o. 

RUKOMET RK Ivančica, član Prve hrvatske rukometne lige 


Uzbudljiva utakmica sa 


Zadrom - digla na noge 


RK Ivančica s promjenljivim uspjehom 
nastupa u proljetnom dijelu 1. HRL. U 15. 
kolu gostovala je u Kaštel Starom gdje je po- 
ražena od Kaštel Adriachema sa 31:19. Ivan- 
čani su u 1. poluvremenu držali rezultatski 
»priključak“ za domaćinom, pa je nakon pr- 
vih pola sata rezultat bio 14:12 za Kaštelane. 
Ivančica je u 2. poluvremenu smanjila vod- 
stvo domaćina na 16:15, onda i na 18:16, ali 
domaćin se tada odličnom igrom ,odlijepio“ 
na 23:16, a onda i na konačnih 31:19. U ekipi 
Ivančice istakli su se Putarek sa 6 golova, Pe- 
ček 5 te Gotal sa 4 gola. 

Na domaćem parketu potom je Ivanči- 
ca ekipu Spačve svladala sa 31:28. Domaća 
ekipa cijelu utakmicu u svom je stilu odi- 
grala brzo i efikasno, pa je 1. poluvrijeme 
završilo vodstvom Ivančice od 18:13. Vra- 
tar Alen Grd u 1. poluvremenu imao je 
10 obrana uz jedan obranjeni udarac sa 7 
metara, dok je Luka Lančić znalački upo- 
šljavao svoje suigrače, ali i zabijao kada je to 
bilo najpotrebnije. Istaknuo se i Peček. U 2. 


3. hrvatska rukometna liga Sjever, žene 


i Igračem utakmice proglašen je Branimir Kutnjak 


poluvremenu Ivančani su nastavili utakmi- 
cu u visokom ritmu i kraju je priveli u svoju 
korist. Najefikasniji igrač bio je Gotal sa 11 
golova koji je imao 100% učinak sa linije od 
7 metara. Grd je, sa 17 obrana, proglašen i 
najigračem utakmice. 

Ivančica je u 17. kolu odigrala utakmicu 
u gostima s Osijekom. Poražena je s 28:25. 
Ivančani su cijelo prvo poluvrijeme kontro- 
lirali igru i rezultat što potvrđuje i rezultat, 
13:13. U 2. poluvremenu Osijek je utakmi- 
cu riješio u finišu, svladavši čvrstu ivanečku 
ekipu s 3 gola razlike. Među našim igrači- 
ma najbolji su bili Peček sa 6 golova, Gotal 
5, Rodik i Štefičar 4. 

Prvenstvenu utakmicu 18. kola Ivanči- 
ca je igrala u dvorani Srednje škole Ivanec 
sa Zadrom. Pobijedila ga je s 29:28. Gostu- 
juća je ekipa povela sa 4:1 u 6. minuti, a u 
25. minuti imala je prednost od 5 golova 
(13:8). Rezultat 1. poluvremena bio je 15:12 
za Zadar. Domaćin je u 39. minuti izjedna- 
čio na 19:19, a u 46. minuti poveo sa 23:21. 


Umjesto da poveća gol-razliku, sedmerac 
nije realizirao Peček. U 50. minuti uslije- 
dilo je novo, ali i posljednje izjednačenje, 
24:24. U 56. minuti domaćin je poveo sa 
28:26, gosti su smanjili na 28:27, Peček po- 
visio na 29:27, a iskusni Jerak smanjio za 
Zadar na 29:28. I kada se domaćin uspio 
obraniti od posljednjeg napada gostujuće 
ekipe, a suci dodijelili loptu domaćinu, 21 
sekundu prije kraja uslijedile su reakcije 
gostujućeg trenera kod zapisničkog stola. 
Prekid je trajao nekoliko minuta i lopta je 
ponovno dodijeljena gostujućoj ekipi, uz 
oštro negodovanje vodstva domaće ekipe 
i revolt gledatelja na tribinama. Ivančani 
su uspjeli odoljeti svim naletima gostujuće 
ekipe i pobijediti sa 29:28. Igračem utakmi- 
ce proglašen je Branimir Kutnjak koji je u 
samom finišu postigao 4 gola i bio ključni 
igrač za pobjedu domaćina. Ekipa Ivančice 
na prvenstvenoj tablici nalazi se na petom 
mjestu sa 21 bodom, a vodi Brod _Kon- 
struktor s 24 boda.(nn) 


Nakon 13 pobjeda, stigao i prvi poraz 


Ženska rukometna ekipa Ivanca 


FOTO: N. NIŠEVIĆ 


i Ekipa Ivanca nalazi se na 2. mjestu 
tablice, s 13 pobjeda i jednom 
neriješenom utakmicom 


Ženska rukometna ekipa 


10:0 za Ivanec. 


Ivanca u prvenstvenoj utakmici 
13. kola 3. HRL Sjever ostvarila 
je novu prvenstvenu pobjedu, 
svladavši u gostima ekipu Bje- 
lovara sa 34:24 (15:11). 
Djevojke su odlično odigrale 
cijelu utakmicu, a najefikasnija 
je bila Kristina Jug s 10 golova. 
Ivančanke su u sljedećoj uta- 
kmici bile domaćin Viktoriji iz 
Novske. Pošto gosti nisu došli, 
utakmica je odlukom vodite- 
lja lige registrirana rezultatom 


U prvenstvenoj utakmici 15. 
kola, ekipa Ivanca je u Križevci- 
ma doživjela poraz od Mlinara 
s 32:29 (19:17), što je ujedno i 
prvi poraz ivanečkih rukome- 
tašica u novoj prvenstvenoj 
sezoni. Najuspješnije igračice 
bile su Ines Slivar s 8 i K. Jug sa 
7 golova. 

Ekipa Ivanca nalazi se na 2. 
mjestu tablice, s 13 pobjeda i 
jednom neriješenom utakmi- 
com.(nn) 


I. hrvatska mlađa kadetska rukometna 
liga - rukometašice 1996. godište 


Tri pobjede mladih 
ivanečkih rukometašica 


Ženska rukometna ekipa 
Ivanca odigrala je u Virovitici 
dvije prvenstvene utakmice 1. 
hrvatske mlađe kadetske ru- 


Ekipa Ivanca potom je bila 
domaćin utakmicama 4. kruga, 
u dvorani Srednje škole Ivanec. 


kometne lige za igračice 1996. 
godišta. 

U prvoj je poražena od eki- 
pe domaćina Tvin Trgocentra 
sa 26:10., a u drugoj je pobijedi- 
la Orahovicu sa 27:16. U prvoj 
utakmici Tanja Breški postigla 
je tri gola, dok je u drugoj naj- 
bolja igračica bila Lucija Sever s 
10 golova. 


Ivančanke su ostvarile dvije po- 
bjede. Ekipu Slavonke iz Nove 
Gradiške porazile su s 13:10, 
a onda i sastav Brod Gymna- 
siuma iz Slavonskog Broda sa 
17:13. 

Najefikasnija naša igračica 
bila je L. Sever s 10 pogodaka, 
a u listu strijelaca upisale su se 
i Valentina Marković s 8 te T. 
Breški s 5 golova.(nn) 


Prva hrvatska kadetska rukometna 


liga, 1994. godište 


Kelemen mrežu protivnika 
zatresao 25 puta 


Rukometaši Ivančice, 
1994. godište, odigrali su u 
Kutini dvije prvenstvene uta- 
kmice 6. kruga 1. HRL. 

Ivančica je poražena od 
ekipe Splita sa 30:17 (19:5), 
dokje u drugoj utakmici pobi- 
jedila Krilnik sa 38:31 (17:10). 
U prvoj utakmici Denis Čiba- 
rić postigao je 5,a Mario Bre- 
zovec 4 gola. 

U drugoj najučinkovitiji 
je bio Nino Trefil s 8 golo- 


va, a slijede Nikica Lončar 
i Mario Brezovec sa po 7 
golova. 

U gostima u Kaštel Sta- 
rom, Ivančica je poražena od 
Kaštela Adriachema sa 31:24 
(1410), a zatim i od Hrvat- 
skog dragovoljca sa 29:23 
(12:9). 

U ivanečkoj ekipi naje- 
fikasniji igrač bio je Teodor 
Kelemen koji je postigao 25 
golova.(nn) 


FOTO: LJ. CIKAČ 


Ivančica je odlično startala u nastavku prvenstva, izborivši pobjedu nad momčadi Nedeljanca 


NOGOMET 4. hrvatska nogometna liga Sjever, skupina A 


Derbi utakmica 14. kola: 
Ivančica - Nedeljanec 4:0 


i Ivančica je prethodno uspješno odradila pripreme za proljetnu sezonu 


Nogometna momčad Ivančice uspješno je 
odradila pripreme za početak proljetnog di- 
jela prvenstvene sezone u 4. HNL ligi Sjever. 
Nakon vrlo dobre igre i pobjede nad momča- 
di Gaja u Maču (2:1), Ivančicaje u prijateljskoj 
utakmici pobijedila Schiedel, čvrstu mom- 
čad 4. HNL Središte s uvjerljivih 5:1. Ivančica 
je nastupila nekompletna, bez Petričevića, 
Kokoteca i Husnjaka, ali domaća je momčad 
osobito uvjerljiva bila u 2. poluvremenu, koje 
je okrunila sa 4 pogotka. Strijelci su bili Pehar- 
da, Kocijan, Belcar i Pađen. 


U Cestici je potom Ivančica u čvrstoj i 
kvalitetnoj utakmici, odigranoj na smrznu- 
tom terenu i po velikoj hladnoći, nadigrala i 
borbenu momčad Poleta, člana 1. ŽNL, s 5:2. 

U međuvremenu, NK Ivančica odlično je 
startala u nastavku prvenstva te u derbi uta- 
kmici 14. kola svladala momčad Nedeljanca 
s uvjerljivih 40. Tako se našla na drugom 
mjestu tablice s 30 osvojenih bodova, iza ko- 
toripskog Graničara koji vodi s 32 boda. 

Za Ivančicu zabili su Pađen, Buhin, 
Petričević i Biško. Ivančani su već u 1. po- 


luvremenu postigli dva pogotka i pitanje 
pobjednika mogli su riješiti već tada. Me- 
đutim, Buhin je promašio dvije sigurne šan- 
se, a gostujuća ekipa istodobno nije uputila 
nijedan ozbiljan udarac prema golu vratara 
Ladića, što je potvrdilo nadmoć domaće 
momčadi. U 2. poluvremenu Petričević je 
s udaljenosti od 15 metara preciznim udar- 
cem postigao pogodak za vodstvo domaći- 
na od 3:0, a onda je Biško jednu odbijenu 
loptu iz drugog plana smjestio u gostujuću 
mrežu za konačan ishod od 4:0.(nn) 


KOŠARKA A-2 hrvatska košarkaška 


liga Sjever 


Reg. košarkaška liga Sjever, skupina A - kadeti 


Kad sreća okreneleđa... 


Košarkaška momčad Ivan- 
čice u prvenstvenoj utakmici 
18. kola pobijedila je Rudara 
Cimpera iz Murskog Središća 
sa 77:52. Najefikasniji igrač u 
domaćoj ekipi bio je Filip Ro- 
žman sa 26 koševa, a solidan je 
bio i Luka Rajh s 15 pogodaka. 

U gostima u Bjelovaru, Ivan- 
čica je susret s istoimenom 
momčadi izgubila sa 67:60. 
Naši su nakon prvih 20 minuta 
igre vodili sa 36:33. U trećoj če- 
tvrtini postigli su samo 7 koše- 
va, a domaćin 11, pa je Bjelovar 
poveo s 8 koševa prednosti. 
Ivančica se uspjela vratiti u igru 
te je minutu i pol prije kraja re- 
zultat bio neriješen, 60:60. 

Na žalost, naša je momčad 
promašila dva slobodna ba- 
canja, pa je u finišu domaća 
momčad iskoristila ponuđeno 


i ubilježila pobjedu sa sedam 
koševa prednosti. U našoj 
momčadi ponovno najbolji 
bio je Rožman sa 21 košem. 

U utakmici 20. kola Ivanči- 
ca je u produžetku utakmice 
poražena od momčadi Petra 
Zrinskog iz Vrbovca sa 69:64. 
Domaća momčad uspješno 
se nosila s Vrbovčanima, a po- 
tom joj je sportska sreća okre- 
nula leđa. Kod rezultata 58:58 
u šutu za tricu domaćina, lop- 
ta je izašla iz obruča, a nakon 
toga uslijedio je produžetak u 
kojemu je bila uspješnija go- 
stujuća momčad i dobila ga 

Kon 

U domaćoj momčadi u listu 
strijelaca upisali su se Darko 
Sakač 16, Dino Skupnjak 14, 
Rožman 13, Sayemeldahr 9 
koševa. (nn) 


Pobjeda i poraz kadeta 


Kadetska košarkaška momčad Ivančice u RKL Sjever nakon zavr- 
šenog prvog dijela prvenstva razigrava za plasman od 5. do 8. mje- 
sta. U dvorani OŠ Ivanec, Ivančica je pobijedila momčad Preloga sa 
65:49. Četvrtine: 18:9,14. 14, 15:10, 18:16. Najbolji igrač u domaćoj 
momčadi bio je Marko Kapustić sa 23 koša, slijede Hojsak 13 i Smon- 
tara 8 koševa. 

U utakmici 13. kola Ivančica je u Čakovcu poražena od druge 
momčadi Međimurja sa 79:73. Četvrtine: 15:14, 28:22, 25:21, 11:16. 
Najigrač u momčadi Ivančice bio je Kapustić 32 koša, a istaknuli su se 
i Šoštarić sa 16 i Hojsak sa 13 koševa. Na prvenstvenoj tablici Ivančica 
je šesta, sa 14 bodova.(nn) 


Reg. košarkaška liga Sjever, sk. A- mlađi kadeti 
Mladi košarkaši slavili u Prelogu 


Mlada košarkaška momčad Ivančice u razigravanju za poredak 
od 5. do 8. mjesta, na gostovanju u Donjoj Dubravi igrala je s mom- 
čadi Preloga i pobijedila je sa 42:33. Odličnu partiju pružio je Toni 
Višić postigavši 14 koševa, a istaknuo se i odličnom igrom u obrani. 
Ivančani su bili oslabljeni neigranjem Vedrana Sankovića (bolest) te 
ozlijeđenog Petra Višića. U listu strijelaca upisali su se i Jura Sokol 9, 
Karlo Sever 7 i Ivan Čanžar 2 koša. U prvenstvenoj utakmici 16. kola 
Ivančani su pobijedili ekipu Međimurja iz Čakovca sa 73:40. Priliku za 
dokazivanje dobilo je svih 12 igrača, a najbolji je bio Vedran Sanković 
s 15 koševa. Odličnu partiju pružili su i braća Višić, Petar s 13 i Toni s 


12 koševa. Na prvenstvenoj tablici Ivančica je peta, s 13 bodova.(nn) 


ODBOJKA Međužupanijska 


odbojkaška liga, seniorke 


Ženska odbojkaška ekipa Ivanca, iako 
najmlađa u Međužupanijskoj ligi, nastavlja 
s odličnim igrama i pobjedama. 

U prvenstvenoj utakmici 2. kola Ivan- 
čanke su na gostovanju u Pribislavcu po- 
bijedile ekipu Kaštela II sa 3:0 u setovima. 


Rezultat po setovima: 25:16,25:16 i 25:20. 
U Ivancu su naše djevojke odigrale utakmi- 
cu sa ekipom Varaždina II i ostvarile treću 
uzastopnu pobjedu u Međužupanijskoj od- 
bojkaškoj ligi s 3:0 u setovima. Rezultat po 
setovima: 25:20, 25:22 i 25:15. 


Tri uzastopne pobjede odbojkašica 


U ligi sudjeluje 6 ekipa, igra se dvo- 
kružnim sistemom, a boje ivanečke eki- 
pe brane odbojkašice iz Osnovne škole 
Ivanec i nekoliko djevojaka iz Srednje 
škole. 

Trener im je Kruno Poje.(nn) 


RG=.a 


NOVINE 


FOTO: ARHIV DŠR-A 


IZDVOJENO 


SHITO RYU 
Međunarodni 
karate kup u 
Brckovljanima 


Uspješan 
vikend za 
Shito ryu 


karate do 
klub 


Filipu Grbešiću 
u borbama zlato, 
a u katama bronca 


Shito ryu karate do klub 
»ivanec“ u subotu je, 5. ožujka, 
sudjelovao na turniru Shito 
ryu karate do stila, održanom 
u sportskoj dvorani Osnovne 
škole Stjepana Radića u Bož- 
jakovini kod Brckovljana. Turnir 
su organizirali Shito ryu savez 
RH i KK Brckovljani. U natje- 
canjima je nastupilo stotinjak 
natjecatelja iz Ludbrega, Križe- 
Vaca, Ivanca, Farkaševca, Brc- 
kovljana te ekipe iz Mađarske. 

Za ivanečki Shito ryu kara- 
te do klub nastupili su Dragan 
Krneta, Zvonko Videc i Emir 
Pretnar u kategorijama seniori 
ekipno kate, gdje je osvojena 
zlatna medalja te u kategori- 
ji seniori pojedinačno kate, 
gdje je osvojeno 2. i 3. mjesto. 
Emir Pretnar osvojio je srebro, 
Zvonko Videc broncu, dok je 
Dragan Krneta bio četvrti. 

Filip Grbešić je nastupio u 
kategoriji učenici kate poje- 
dinačno i izborio broncu, dok 
je u kategoriji učenika do 40 
kilograma u borbama osvojio 
zlato. 

Ivanečki su natjecatelji 
snage ogledali i na Prvenstvu 
Hrvatske u katama za seniore 
i veterane, održanom u Viro- 
vitici. Emir Pretnar je, na ža- 
lost, izgubio borbu za bron- 
cu. Unatoč tomu, to je velik 
uspjeh i dobar je pokazatelj 
da se u klubu kvalitetno radi. 

Ivanečkom klubu pred- 
stoje pripreme za seminar 
u Križevcima, u organizaciji 
Shito ryu karate do save- 
za RH, koji će voditi dvojica 
priznatih japanskih majstora 
Kyoshi Shoko Sato, &8Dan i 
Sensei Genzo Iwata, glavni 
instruktor u Shito-kai Hom- 
bu dojou u Tokiju. Također, 
članovi kluba pripremaju se i 
svjetsko prvenstvo koje će se 
iduće godine održati u Japa- 
nu. Svi zainteresirani za bav- 
ljenje tim sportom pozvani 
su da dođu na treninge koji 
se održavaju ponedjeljkom, 
utorkom i četvrtkom u dvo- 
rani Osnovne škole u Ivancu 
od 20.30 do 22 sata. 

PLES Plesni klub Ivančica na Međunarodnom natjecanju u cheerledingu i cheerdanceu 


Ivančanke odlične na 
Zagreb Openu 2011. 


i U kategoriji junior double dance prvo mjesto osvojile su 
Iva Canjuga i Mateja Osmanović 


Članice Plesnog kluba Ivan- 
čice postigle su zapažene re- 
zultate na prvom međunarod- 
nom natjecanju u cheeledingu 
i cheerdancu Zagreb Open 
2011. na kojemu je sudjelovao 
više od stotinu natjecatelja iz 
Hrvatske, Austrije i Slovenije. 
U kategoriji junior double dan- 
ce prvo mjesto osvojile su Iva 
Canjuga i Matea Osmanović, 
dok su Lea Canjuga i Anja Šo- 
štar bile treće. 


U senior cheerdancu drugo 
mjesto izborile su Marina Cuj- 
zek, Martina Osmanović, Janja 
Rajh, Pavla Antekolović, Lea 
Canjuga, Anja Šoštar, Lana An- 
del i Iva Canjuga. U disciplini 
junior _cheerdance trećeplasi- 
rane bile su Pavla Antekolović, 
Martina Osmanović, Lana An- 
đel, Iva Canjuga, Anja Šoštar i 
Lea Canjuga te Marina Cujzek 
i Martina Osmanović u senior 
double danceu. 


Plesačicama je ovo bilo naj- 
uspješnije natjecanje dosad, pa 
njihov uspjeh pokazuje da im 
se isplatilo stalno treniranje i 
vježbanje. 

Usto, valja znati da djevoj- 
ke nemaju stručnog trenera 
te da koreografije smišljaju 
same. Ohrabrene uspjehom 
u Zagrebu, već su počele s 
pripremama za lipanjsko dr- 
žavno prvenstvo u Poreču. 
(nn) 

NAJLJEPŠE OKUĆNICE Turističko društvo Ivanca raspisalo je natječaj Cvijet za ljepši grad 2011. 


Vlasnike najokućnica čekaju 
nagrade 1.000, 700 i 500 kn 


i Rok za prijave je do kraja travnja, a uređenost okućnica i balkona ocjenjivat će se do 15. rujna 


Turističko društvo Ivanec 
raspisalo je natječaj za ovogo- 
dišnju akciju uređivanja i uljep- 
šavanja privatnih i javnih povr- 
šina Cvijet za ljepši grad 2011. 
I ove godine Cvijet kreće rano, 
a razlog tomu je želja organiza- 
tora da prijavama obuhvati ure- 
denost vrtova i površina ranim 
proljetnicama. 

- Uz okućnice, balkone i 
okoliš ustanova, tvrtki i trgo- 
vačko-ugostiteljskih objekata, 
ocjenjivat će se i uređenost 
klijeti i njihova okoliša. 'Tako- 
der, na natječaj se mogu javiti i 
stanari te svoje ulice predložiti 
za naslov najljepše ivanečke 
ulice — poručio je predsjednik 
Turističkog društva Boris Jage- 
tić Daraboš. Nadalje, i djeca iz 
vrtića i osnovnih škola pozvana 
su da na natječaj šalju likovne 
radove tematski vezane uz ure- 
đenost svoje sredine. Kako bi 
se skrenula pozornost na loše 
primjere, uveden je i običaj 
izlaganja fotografija onečišćene 
prirode. 


FOTO: M. KAPUSTIĆ 


Lani nagrađena okućnica Rozalije Ribić 


Rok za prijave je do kraja 
travnja. Komisija će teren obi- 
laziti do 15. rujna, a nagrade 
će biti dodijeljene na završ- 
noj svečanosti potkraj godine. 
Najvrednije nagrade očekuju 
građane, a onima s najljepšim 
okućnicama namijenjene su 
nagrade od 1.000, 700 i 500 
kuna. Zainteresirani za sudjelo- 


Poštovani čitatelji, 
odsad na stranicama Ivaneč- 
kih novina možete objaviti i vaše 


. male oglase. Prodajete li kuću, 


vinograd, oranicu ili livadu, ili 


x“ možda domaće životinje, vino ili 


štogod drugo, na raspolaganju 
vam je mali oglas za samo 30 


“ kuna. 


Budući da se Ivanečke novi- 


*E ne plasiraju u svako kućanstvo 


travanj 201]. 


vanje svoje prijave trebaju slati 
Turističkom društvu Ivanca, 
Trg hrvatskih ivanovaca 9b, 
42240 Ivanec. 

Moguće su i prijave na tel/ 
fax. 784-284. i 099-47-84-284. 
Najjednostavnije će biti da 


priloženu prijavnicu ispunite i 
pošaljete na adresu Turističkog 


društva. (ljr) 


na području grada Ivanca u 
nakladi od 4600 primjeraka, 


vaš će oglas moći pročitati svi 
zainteresirani. Javite se na tel. 
404-870. U Ivanečkim novinama 
svoje EP-tekstove i marketinške 
oglase mogu objaviti i sve zain- 
teresirane tvrtke, obrtnici i drugi 
poduzetnici. Sve informacije o 
cjeniku i uvjetima objavljivanja 
na gornjem broju telefona. 


TURISTIČKO DRUŠTVO GRADA IVANCA 
i = Tel/fax: 784-284 Tel. 099 47-84-284 


www.ivanec-turizam.hr 


PRIJAVNICA 


E-mail: infoeivanec-turizam.hr 


»Cvijet za ljepši grad 2011.“ 


iImei prezime 


Adresa 


i Broj telefona 


i Kandidiram 


(objekt, objekt s dvorištem, ustanova, balkon, klijet) 


: > Građani čije okućnice budu proglašene najljepšima, dobivaju 
i nagrade u vrijednosti 1.000, 700 i 500 kuna te prigodne poklone 

